title: Οδηγία 2013/22/ΕΕ του Συμβουλίου, της 13ης Μαΐου 2013 , για την προσαρμογή ορισμένων οδηγιών στον τομέα της πολιτικής μεταφορών, λόγω της προσχώρησης της Δημοκρατίας της Κροατίας

text:
               10.6.2013

               EL

               Επίσημη Εφημερίδα της Ευρωπαϊκής Ένωσης

               L 158/356

         ΟΔΗΓΊΑ 2013/22/ΕΕ ΤΟΥ ΣΥΜΒΟΥΛΊΟΥ
   της 13ης Μαΐου 2013
   για την προσαρμογή ορισμένων οδηγιών στον τομέα της πολιτικής μεταφορών, λόγω της προσχώρησης της Δημοκρατίας της Κροατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 50,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 50 της πράξης προσχώρησης της Κροατίας, όταν πράξεις των οργάνων οι οποίες εκδόθηκαν πριν από την προσχώρηση πρέπει να προσαρμοστούν λόγω της προσχώρησης και οι αναγκαίες προσαρμογές δεν προβλέπονται στην εν λόγω πράξη προσχώρησης ή στα παραρτήματά της, το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, εκδίδει τις προς τούτο αναγκαίες πράξεις, εάν η αρχική πράξη δεν είχε εκδοθεί από την Επιτροπή.

               (2)

               Σύμφωνα με την τελική πράξη της διάσκεψης που εκπόνησε και υιοθέτησε τη Συνθήκη προσχώρησης της Κροατίας, τα υψηλά συμβαλλόμενα μέρη κατέληξαν σε πολιτική συμφωνία όσον αφορά δέσμη προσαρμογών στις πράξεις των θεσμικών οργάνων οι οποίες απαιτούνται λόγω της προσχώρησης και κάλεσαν το Συμβούλιο και την Επιτροπή να εγκρίνουν, πριν από την προσχώρηση, τις εν λόγω προσαρμογές, οι οποίες θα συμπληρωθούν και θα επικαιροποιηθούν εφόσον απαιτείται, προκειμένου να ληφθεί υπόψη η εξέλιξη του δικαίου της Ένωσης.

               (3)

               Ως εκ τούτου, θα πρέπει να τροποποιηθούν αναλόγως οι οδηγίες 91/672/ΕΟΚ (1), 92/106/ΕΟΚ (2), 1999/37/ΕΚ (3), 1999/62/ΕΚ (4), 2003/59/ΕΚ (5), 2006/87/ΕΚ (6) και 2006/126/ΕΚ (7),

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Οι οδηγίες 91/672/ΕΟΚ, 92/106/ΕΟΚ, 1999/37/ΕΚ, 1999/62/ΕΚ, 2003/59/ΕΚ, 2006/87/ΕΚ και 2006/126/ΕΚ τροποποιούνται όπως ορίζεται στο παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως την ημερομηνία προσχώρησης της Κροατίας στην Ένωση, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις εν λόγω διατάξεις από την ημερομηνία προσχώρησης της Κροατίας στην Ένωση.
   Τα εν λόγω μέτρα, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κύριων διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει με την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 13 Μαΐου 2013.

            Για το Συμβούλιο

            Ο Πρόεδρος

         S. COVENEY

      (1)  Οδηγία 91/672/ΕΟΚ του Συμβουλίου, της 16ης Δεκεμβρίου 1991, για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με εσωτερική ναυσιπλοΐα (ΕΕ L 373 της 31.12.1991, σ. 29).

      (2)  Οδηγία 92/106/ΕΟΚ του Συμβουλίου, της 7ης Δεκεμβρίου 1992, σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών (ΕΕ L 368 της 17.12.1992, σ. 38).

      (3)  Οδηγία 1999/37/ΕΚ του Συμβουλίου, της 29ης Απριλίου 1999, σχετικά με τα έγγραφα κυκλοφορίας οχημάτων (ΕΕ L 138 της 1.6.1999, σ. 57).

      (4)  Οδηγία 1999/62/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (ΕΕ L 187 της 20.7.1999, σ. 42).

      (5)  Οδηγία 2003/59/ΕΚ του Ευρωπαϊκού Κοινοβουλίου και του Συμβουλίου, της 15ης Ιουλίου 2003, σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών (ΕΕ L 226 της 10.9.2003, σ. 4).

      (6)  Οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας (ΕΕ L 389 της 30.12.2006, σ. 1).

      (7)  Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (ΕΕ L 403 της 30.12.2006, σ. 18).

      ΠΑΡΑΡΤΗΜΑ
      ΜΕΡΟΣ A

         ΟΔΙΚΕΣ ΜΕΤΑΦΟΡΕΣ

                  1.

                  Στο άρθρο 6 παράγραφος 3 της οδηγίας 92/106/ΕΟΚ, παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                              «—

                              Κροατία:
                              godišnja naknada za uporabu javnih cesta koja se plaća pri registraciji motornih i priključnih vozila,».

                  2.

                  Η οδηγία 1999/37/ΕΚ τροποποιείται ως εξής:

                              α)

                              το παράρτημα Ι τροποποιείται ως εξής:

                                          i)

                                          στο σημείο ΙΙ.4 δεύτερη περίπτωση, παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                                                      «HR

                                                      :

                                                      Κροατία»,

                                          ii)

                                          στο σημείο III.1 τμήμα A στοιχείο β), παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                                                      «HR

                                                      Κροατία»·

                              β)

                              το παράρτημα ΙΙ τροποποιείται ως εξής:

                                          i)

                                          στο σημείο ΙΙ.4 δεύτερη περίπτωση, παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                                                      «HR

                                                      :

                                                      Κροατία»,

                                          ii)

                                          στο σημείο III.1 τμήμα A στοιχείο β), παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                                                      «HR

                                                      Κροατία».

                  3.

                  Στο άρθρο 3 παράγραφος 1 της οδηγίας 1999/62/ΕΚ, παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                              «—

                                 Κροατία:
                              godišnja naknada za uporabu javnih cesta koja se plaća pri registraciji motornih ipriključnih vozila,».

                  4.

                  Το παράρτημα ΙΙ σημείο 2 της οδηγίας 2003/59/ΕΚ τροποποιείται ως εξής:

                              α)

                              στο στοιχείο γ) κάτω από τις λέξεις «Η πλευρά 1 περιλαμβάνει», παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                                          «HR

                                          :

                                          Κροατία»·

                              β)

                              στο στοιχείο ε) κάτω από τις λέξεις « Η πλευρά 1 περιλαμβάνει», παρεμβάλλεται το ακόλουθο κείμενο στον κατάλογο μετά την καταχώριση «cárta cáilíochta tiomána»:
                              «kvalifikacijska kartica vozača»·

                              γ)

                              στο στοιχείο β) κάτω από τις λέξεις «Η πλευρά 2 περιλαμβάνει», το δεύτερο εδάφιο αντικαθίσταται από το ακόλουθο κείμενο:
                              «Όταν ένα κράτος μέλος επιθυμεί να αναγράψει τις ενδείξεις αυτές σε εθνική γλώσσα διαφορετική από τις ακόλουθες: αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική, συντάσσει δίγλωσση άδεια οδήγησης, στην οποία χρησιμοποιείται μία από τις ανωτέρω γλώσσες, υπό την επιφύλαξη των λοιπών διατάξεων του παρόντος παραρτήματος.».

                  5.

                  Το σημείο 3 του παραρτήματος Ι της οδηγίας 2006/126/ΕΚ αντικαθίσταται από το ακόλουθο κείμενο:

                              α)

                              στο στοιχείο γ) κάτω από τις λέξεις «Η σελίδα 1 περιλαμβάνει», παρεμβάλλεται το ακόλουθο κείμενο στον κατάλογο μετά την καταχώριση για τη Γαλλία:

                                          «HR

                                          :

                                          Κροατία»·

                              β)

                              στο στοιχείο ε) κάτω από τις λέξεις «Η σελίδα 1 περιλαμβάνει», παρεμβάλλεται το ακόλουθο κείμενο στον κατάλογο μετά την καταχώριση «Ceadúas Tiomána»:
                              «Vozačka dozvola»·

                              γ)

                              στο στοιχείο β) κάτω από τις λέξεις «Η σελίδα 2 περιλαμβάνει», το δεύτερο εδάφιο αντικαθίσταται από το ακόλουθο κείμενο:
                              «Εάν ένα κράτος μέλος επιθυμεί να διατυπώσει τα στοιχεία αυτά σε εθνική γλώσσα, μη συμπεριλαμβανόμενη μεταξύ των ακόλουθων γλωσσών: αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική ή φινλανδική, συντάσσει δίγλωσση άδεια οδήγησης, στην οποία χρησιμοποιείται μία από τις ανωτέρω γλώσσες, υπό την επιφύλαξη των λοιπών διατάξεων του παρόντος παραρτήματος.».

            ΜΕΡΟΣ Β

         ΕΣΩΤΕΡΙΚΕΣ ΠΛΩΤΕΣ ΜΕΤΑΦΟΡΕΣ

                  1.

                  Στο παράρτημα Ι της οδηγίας 91/672/EOK, προστίθεται το ακόλουθο κείμενο κάτω από τον τίτλο «ΟΜΑΔΑ Β»:
                  «Δημοκρατία της Κροατίας:

                              —

                              Svjedodžba o stručnoj osposobljenosti/Befähigungszeugnis
                              Zapovjednik - vrsta A/Schiffsführer — Klasse A
                              (Πιστοποιητικό επαγγελματικών προσόντων — Κυβερνήτης κατηγορίας Α)

                              —

                              Svjedodžba o stručnoj osposobljenosti/Befähigungszeugnis
                              Zapovjednik - vrsta B/Schiffsführer — Klasse B
                              (Πιστοποιητικό επαγγελματικών προσόντων — Κυβερνήτης κατηγορίας Β)
                              (σύμφωνα με το διάταγμα για τους επαγγελματικούς τίτλους και τα επαγγελματικά προσόντα των λεμβούχων, Επίσημη Εφημερίδα αριθ. 73/09)».

                  2.

                  Η οδηγία 2006/87/ΕΚ τροποποιείται ως εξής:

                              α)

                              το παράρτημα I τροποποιείται ως εξής:

                                          i)

                                          στο κεφάλαιο 2 ζώνη 3, μετά την καταχώριση για τη Γαλλική Δημοκρατία παρεμβάλλεται το ακόλουθο κείμενο:
                                          «Δημοκρατία της Κροατίας
                                          Δούναβης: από rkm 1 295 + 500 έως rkm 1 433
                                          Ποταμός Drava: από rkm 0 έως rkm 198 + 600
                                          Ποταμός Sava: από rkm 211 έως rkm 594
                                          Ποταμός Kupa: από rkm 0 έως rkm 5 + 900
                                          Ποταμός Una: από rkm 0 έως rkm 15»,

                                          ii)

                                          στο κεφάλαιο 3 ζώνη 4, μετά την καταχώριση για τη Γαλλική Δημοκρατία παρεμβάλλεται το ακόλουθο κείμενο:
                                          «Δημοκρατία της Κροατίας
                                          Όλες οι άλλες πλωτές οδοί που δεν απαριθμούνται στη ζώνη 3»·

                              β)

                              στο παράρτημα II προσάρτημα VI μέρος IV, παρεμβάλλεται το ακόλουθο κείμενο στον κατάλογο κάτω από το τμήμα 1 του σημείου 1 μετά την καταχώριση για την Ιρλανδία:
                              «25 για την Κροατία»·

                              γ)

                              το παράρτημα ΙΧ τροποποιείται ως εξής:

                                          i)

                                          στο μέρος I άρθρο 7 παράγραφος 2, μετά την καταχώριση για την Ιρλανδία παρεμβάλλεται το ακόλουθο κείμενο:
                                          «25= Κροατία»,

                                          ii)

                                          στο μέρος II άρθρο 1.06 παράγραφος 2, μετά την καταχώριση για την Ιρλανδία παρεμβάλλεται το ακόλουθο κείμενο:
                                          «25= Κροατία»,

                                          iii)

                                          το μέρος V τροποποιείται ως εξής:

                                                      —

                                                      ο πίνακας κάτω από το σημείο 1 αντικαθίσταται από τον ακόλουθο:

                                                                     «Χώρα

                                                                     Όνομα

                                                                     Διεύθυνση

                                                                     Τηλέφωνο

                                                                     Διεύθυνση ηλεκτρονικού ταχυδρομείου

                                                                     Βέλγιο

                                                                     Βουλγαρία

                                                                     Δανία

                                                                     Γερμανία

                                                                     Εσθονία

                                                                     Φινλανδία

                                                                     Γαλλία

                                                                     Ελλάδα

                                                                     Ιταλία

                                                                     Ιρλανδία

                                                                     Κροατία

                                                                     Λετονία

                                                                     Λιθουανία

                                                                     Λουξεμβούργο

                                                                     Μάλτα

                                                                     Κάτω Χώρες

                                                                     Αυστρία

                                                                     Πολωνία

                                                                     Πορτογαλία

                                                                     Ρουμανία

                                                                     Σουηδία

                                                                     Ελβετία

                                                                     Ισπανία

                                                                     Σλοβακία

                                                                     Σλοβενία

                                                                     Τσεχική Δημοκρατία

                                                                     Ουγγαρία

                                                                     Ηνωμένο Βασίλειο

                                                                     Κύπρος

                                                                     Εάν δεν έχει εκχωρηθεί εξουσία, δεν έχει καθοριστεί καμία αρμόδια αρχή από την εκάστοτε χώρα.»,

                                                      —

                                                      στο σημείο 4, μετά την καταχώριση για τη Γαλλία παρεμβάλλεται το ακόλουθο κείμενο:

                                                         «Κροατία

                                                                     Αριθ.

                                                                     Όνομα

                                                                     Διεύθυνση

                                                                     Τηλέφωνο

                                                                     Διεύθυνση ηλεκτρονικού ταχυδρομείου

                                                                     Εάν δεν έχει καθοριστεί εγκεκριμένη εταιρεία, δεν χορηγείται έγκριση για τις εταιρείες σε αυτήν τη χώρα.».


Avis juridique important

|

31989L0516

Οδηγία 89/516/ΕΟΚ της Επιτροπής της 1ης Αυγούστου 1989 για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου για την προσέγγιση των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 265 της 12/09/1989 σ. 0001 - 0014 Φινλανδική ειδική έκδοση: Κεφάλαιο 13 τόμος 19 σ. 0063  Σουηδική ειδική έκδοση: Κεφάλαιο 13 τόμος 19 σ. 0063

ΟΔΗΓΙΑ ΤΗΣ ΕΠΙΤΡΟΠΗΣ της 1ης Αυγούστου 1989 για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσεως, τους  οπίσθιους φανούς θέσεως και τους φανούς πεδήσεως των οχημάτων με κινητήρα και των ρυμουλκουμένων τους ( 89/516/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους^(1 ), όπως τροποποιήθηκε τελευταία από την οδηγία  87/403/ΕΟΚ^(2 ), και ιδίως το άρθρο 11,  την οδηγία 76/758/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσεως, τους οπίσθιους φανούς θέσεως και τους φανούς πεδήσεως των οχημάτων με κινητήρα  και των ρυμουλκουμένων τους^(3 ), όπως τροποποιήθηκε τελευταία από την οδηγία 87/354/ΕΟΚ^(4 ), και ιδίως το άρθρο 10,  Εκτιμώντας :  ότι χάρη στην εμπειρία που έχει αποκτηθεί είναι τώρα δυνατόν να απλοποιηθεί το σήμα επικύρωσης ΕΟΚ για τους εν λόγω φανούς όταν αυτοί είναι ομαδοποιημένοι, συνδυασμένοι ή αμοιβαία ενσωματωμένοι με άλλους φανούς, και να τροποποιηθούν ορισμένες διατάξεις,  λαμβάνοντας υπόψη την τεχνική πρόοδο που έχει επιτευχθεί  ότι τα μέτρα που προβλέπονται στην οδηγία αυτή είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των Οδηγιών που αποβλέπει στην ιΑση των Τεχνικών Εμποδίων στο Εμπόριο Οχημάτων με κινητήρα,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Ο κατάλογος παραρτημάτων και τα παραρτήματα Ο, Ι, ΙΙ και ΙΙΙ της οδηγίας 76/758/ΕΟΚ τροποποιούνται όπως ορίζεται στο παράρτημα της παρούσας οδηγίας .  Άρθρο 2 1 .  Από την 1η Ιανουαρίου 1990 τα κράτη μέλη δεν μπορούν :  α ) ^- να αρνούνται, για κάποιο τύπο οχήματος με κινητήρα, την έγκριση ΕΟΚ ή την έκδοση του εγγράφου που αναφέρεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ ή τη χορήγηση εθνικής έγκρισης, ή - να απαγορεύουν να τίθενται σε κυκλοφορία οχήματα, εφόσον οι φανοί όγκου, οι εμπρόσθιοι φανοί θέσεως, οι οπίσθιοι φανοί θέσεως και οι φανοί πεδήσεως ανταποκρίνονται στις διατάξεις της παρούσας οδηγίας,  για λόγους που αφορούν τους φανούς όγκου  β ) ^- να απαγορεύουν, για κάποιο τύπο φανού όγκου, εμπρόσθιου φανού θέσεως, οπίσθιου φανού θέσεως και φανού πεδήσεως, την επικύρωση ΕΟΚ ή την εθνική έγκριση, εφόσον οι εν λόγω φανοί όγκου, εμπρόσθιοι φανοί θέσεως, οπίσθιοι φανοί θέσεως και φανοί  πεδήσεως ανταποκρίνονται στις διατάξεις της παρούσας οδηγίας, ή - να απαγορεύουν την κυκλοφορία στην αγορά φανών όγκου, εμπρόσθιων φανών θέσεως, οπίσθιων φανών θέσεως και φανών πεδήσεως που φέρουν σήμα επικύρωσης ΕΟΚ χορηγούμενο σύμφωνα με τις διατάξεις της παρούσας οδηγίας .  2 .  Από την 1η Ιουλίου 1990 τα κράτη μέλη :  α ) ^- δεν μπορούν πέον να εκδίδουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ για τύπο οχήματος του οποίου οι φανοί όγκου, οι εμπρόσθιοι φανοί θέσεως, οι οπίσθιοι φανοί θέσεως και οι φανοί πεδήσεως δεν  πληρούν τις διατάξεις της παρούσας οδηγίας,  - μπορούν να αρνούνται τη χορήγηση εθνικής έγκρισης για τύπο οχήματος του οποίου οι φανοί όγκου, οι εμπρόσθιοι φανοί θέσεως, οι οπίσθιοι φανοί θέσεως και οι φανοί πεδήσεως δεν πληρούν τις διατάξεις της παρούσας οδηγίας  β ) ^- δεν μπορούν πλέον να χορηγούν επικύρωση ΕΟΚ για τύπο φανού όγκου, εμπρόσθιου φανού θέσεως, οπίσθιου φανού θέσεως και φανού πεδήσεως, εφόσον οι φανοί αυτοί δεν πληρούν τις διατάξεις της παρούσας οδηγίας,  - μπορούν να αρνούνται την εθνική επικύρωση για τύπο φανού όγκου, εμπρόσθιου φανού θέσεως, οπίσθιου φανού θέσεως και φανού πεδήσεως, εφόσον οι φανοί αυτοί δεν πληρούν τις διατάξεις της παρούσας οδηγίας .  3 .  Από την 1η Οκτωβρίου 1995 τα κράτη μέλη μπορούν να απαγορεύουν τη θέση σε κυκλοφορία οχημάτων των οποίων οι φανοί όγκου, οι εμπρόσθιοι φανοί θέσεως, οι οπίσθιοι φανοί θέσεως και οι φανοί πεδήσεως δεν πληρούν τις διατάξεις της παρούσας οδηγίας   μπορούν επίσης να απαγορεύουν την κυκοφορία στην αγορά φανών που δεν φέρουν το σήμα επικύρωσης το οποίο χορηγείται σύμφωνα με τις διατάξεις της παρούσας οδηγίας .  4 .  Κατά παρέκκλιση των διατάξεων της παραγράφου 2 στοιχείο β ) τα κράτη μέλη συνεχίζουν να αναγνωρίζουν την επικύρωση ΕΟΚ που έχει χορηγηθεί για κάποιο τύπο φανού όγκου, εμπρόσθιου φανού θέσεως, οπίσθιου φανού θέσεως ή φανού πεδήσεως με βάση τις διατάξεις της οδηγίας 76 /758/ΕΟΚ, εφόσον πρόκειται για συστήματα που θα τοποθετηθούν σε ήδη κυκλοφορούντα οχήματα .  Μπορούν επίσης να χορηγούν την επικύρωση ΕΟΚ για κάποιο τύπου φανού όγκου, εμπρόσθιου φανού θέσεως, οπίσθιου φανού θέσεως ή φανού πεδήσεως με βάση τις διατάξεις της οδηγίας 76/758/ΕΟΚ, με την προϋπόθεση ότι τα εν λόγω συστήματα θα χρησιμοποιηθούν ως  ανταλλακτικά για ήδη κυκλοφορούντα οχήματα και ότι τα συστήματα αυτά δεν είναι τεχνικά δυνατόν να προσαρμοστούν προς τις διατάξεις της παρούσας οδηγίας .  Άρθρο 3 Τα κράτη μέλη θέτουν σε ισχύ τις αναγκαίες διατάξεις, για να συμμορφωθούν με την παρούσα οδηγία, το αργότερο μέχρι τις 31 Δεκεμβρίου 1989 . Ενημερώνουν αμέσως την Επιτροπή, σχετικά .  Οι διατάξεις που θεσπίζονται δυνάμει της πρώτης παραγράφου παραπέμπουν ρητά στην παρούσα οδηγία .  Άρθρο 4 Η παρούσα οδηγία απευθύνεται στα κράτη μέλη .   Βρυξέλλες, 1 Αυγούστου 1989 .  Για την Επιτροπή Martin BANGEMANN Αντιπρόεδρος  ( 1 ) ΕΕ αριθ . L 42 της 23.^2.^1970, σ . 1 . ( 2 ) ΕΕ αριθ . L 220 της 8.^8.^1987, σ . 44 . ( 3 ) ΕΕ αριθ . L 262 της 27.^9.^1976, σ . 54 . ( 4 ) ΕΕ αριθ . L 192 της 11.^7.^1987, σ . 43 .   ΠΑΡΑΡΤΗΜΑ  Ο κατάλογος παραρτημάτων τροποποιείται ως εξής :  Το κείμενο του παραρτήματος Ι αντικαθίσταται από τα ακόλουθα :  "-^Εμπρόσθιοι φανοί θέσεως, οπίσθιοι φανοί θέσεως, φανοί πεδήσεως και φανοί όγκου : ελάχιστες γωνίες απαιτούμενες για την κατανομή του φωτός στο χώρο ".  Το κείμενο του παραρτήματος 0 τροποποιείται ως εξής :  Το σημείο 1.4 διαγράφεται .  Τα σημεία 1.4.1, 1.4.2, 1.4.3, 1.5 και 1.6 διαγράφονται .  Προστίθενται τα κατωτέρω νέα σημεία 1.4 και 1.5 :  "1.4.  Ορισμοί Οι ορισμοί που περιέχονται στην οδηγία 76/756/ΕΟΚ όσον αφορά τους όρους :  - φωτεινή πηγή με λυχνίες πυράκτωσης,  - ανεξάρτητοι φανοί,  - ομαδοποιημένοι φανοί,  - συνδυασμένοι φανοί,  - φανοί αμοιβαίως ενσωματωμένοι,  - διάταξη,  - απλός φανός,  - μοναδικός φανός,  - δύο φανοί ή ζυγός αριθμός φανών,  - φωτίζουσα περιοχή ενός φανού,  - φωτίζουσα περιοχή φανού σηματοδότησης εκτός από αντανακλαστήρα,  - εμφανής επιφάνεια,  - άξονας αναφοράς,  - κέντρο αναφοράς,  ισχύουν στην παρούσα οδηγία .  "1.5 .  Εμπρόσθιος και οπίσθιος φανός θέσεως, φανός πεδήσεως και φανός όγκου διαφορετικών τύπων .  Ως "εμπρόσθιος και οπίσθιος φανός θέσεως, φανός πεδήσεως και φανός όγκου διαφορετικών τύπων" νοούνται φανοί οι οποίοι για καθεμία από τις αναφερθείσες κατηγορίες, διαφέρουν σε βασικά σημεία όπως :  - το εμπορικό σήμα,  - τα χαρακτηριστικά του οπτικού συστήματος, ( στάθμες έντασης, γωνίες φωτεινής κατανομής, τύπος λυχνίας κ.λπ .),  - και το σύστημα που χρησιμοποιείται για τη μείωση της φωτεινότητας τη νύκτα στην περίπτωση φανών πέδησης με δύο επίπεδα φωτεινής έντασης ." Το σημείο 5.5 γίνεται :  "5.5 .  Ως φανοί όγκου μπορούν επίσης να χρησιμοποιούνται οι εμπρόσθιοι και οι οπίσθιοι φανοί θέσεως που είναι ομαδοποιημένοι, συνδυασμένοι ή αμοιβαίως ενσωματωμένοι .".    Τα σημεία 6 έως 9 αντικαθίστανται από τα ακόλουθα :  "6 .  ΕΝΤΑΣΗ ΤΟΥ ΕΚΠΕΜΠΟΜΕΝΟΥ ΦΩΤΟΣ "6.1 .  Στον άξονα αναφοράς η ένταση του εκπεμπομένου φωτός από καθεμία από τις δύο υπάρχουσες διατάξεις δεν πρέπει να είναι μικρότερη από την ελάχιστη ένταση ούτε μεγαλύτερη από τη μέγιστη ένταση που ορίζονται κατωτέρω :  (;) Ελάχιστη ένταση σε cd Μέγιστες τιμές σε cd, όταν ο φανός χρησιμοποιείται ως :  Απλός φανός Απλός φανός με σήμα "D" ( παράρτη - μα ΙΙΙ σημείο 4.3.6 ) Σύνολο για σύστη - μα δύο φανών ( παράρτη - μα ΙΙΙ σημείο 4.3.6 ) 6.1.1 .  Εμπρόσθιοι φανοί θέσης,  εμπρόσθιος φανός όγκου   4  60 ^($)  42 ^($)  84 ^($) 6.1.2 .  Εμπρόσθιοι φανοί θέσης ενσωματωμένοι σε φανό πορείας   4 100 ^($) - - 6 .1.3 .  Οπίσθιοι φανοί θέσης,  οπίσθιος φανός όγκου   4  12^($)   8,5^($),5  17 ^($) 6.1.4 .  Φανοί πέδησης   4  60 ^($)  42 ^($)  84 ^($) 6.1.4.1 .  Με ένα επίπεδο έντασης  40 100^($)  70 ^($) 140 ^($) 6.1.4.2 .  Με δύο επίπεδα έντασης  40 100 ^($)  70 ^($) 140 ^($) 6.1.4.2.1 .  Την ημέρα 130 520 ^($) 364 ^($) 728 ^($) 6.1.4.2.2 .  Τη νύκτα  30  80 ^($)  56^($) 112 ^($) (;) Η εγκατάσταση των διατάξεων που αναφέρονται ανωτέρω σε μηχανοκίνητα οχήματα και σε ρυμουλκούμενα των οχημάτων αυτών, προβλέπεται στην οδηγία που αφορά την εγκατάσταση διατάξεων φωτισμού και φωτεινής σηματοδότησης ( οδηγία 76/756/ΕΟΚ ).  ($) Η συνολική τιμή μέγιστης έντασης συστήματος δύο φανών προκύπτει πολλαπλασιάζοντας επί 1,4 την τιμή που δίδεται για απλό φανό .  ιΟταν δύο απλοί φανοί που επιτελούν την αυτή λειτουργία, είτε είναι όμοιοι είτε όχι, είναι ομαδοποιημένοι σε μία και μόνη διάταξη, έτσι ώστε οι προβολές των φωτιζουσών περιοχών των απλών φανών σε κατακόρυφο επίπεδο κάθετο προς το κατακόρυφο στο μέσον  του οχήματος επίπεδο να καταλαμβάνει τουλάχιστον το 60 % του μικρότερου ορθογώνιου που περιγράφεται στις προβολές των εν λόγω φωτιζουσών περιοχών, το σύστημα αυτό θεωρείται ως ενιαίος φανός όσον αφορά τον εξοπλισμό του οχήματος . Στην περίπτωση αυτή κάθε  απλός φανός πρέπει να παρέχει την ελάχιστη προβλεπόμενη ένταση, ενώ η ένταση και των δύο φανών μαζί δεν θα πρέπει να υπερβαίνει τη μέγιστη επιτρεπόμενη ένταση ( τελευταία στήλη του πίνακα ).  Στην περίπτωση απλού φανού που περιέχει περισσότερες από μία φωτεινές πηγές : Ο φανός πρέπει να πληροί τις απαιτήσεις σχετικά με την ελάχιστη ένταση όταν μία, οποιαδήποτε, από τις φωτεινές πηγές τεθεί εκτός λειτουργίας, και όταν όλες οι φωτεινές πηγές  λειτουργούν, η ολική ένταση μπορεί να υπερβαίνει τη μέγιστη ένταση που ορίζεται για έναν απλό φανό υπό την προϋπόθεση ότι αφενός ο φανός αυτός δεν φέρει το σήμα "D" και αφετέρου ότι η ένταση δεν υπερβαίνει τη μέγιστη ένταση που προβλέπεται για σύστημα  δύο φανών ( τελευταία στήλη του πίνακα ).   6.2 .  Εκτός του άξονα αναφοράς, εντός των γωνιωδών πεδίων που προορίζονται στα σχήματα του παραρτήματος Ι, η ένταση του φωτός που εκπέμπει καθεμία από τις δύο διατάξεις :  6.2.1 .  πρέπει, σε κάθε διεύθυνση που αντιστοιχεί στα σημεία του πίνακα φωτεινής κατανομής σύμφωνα με το παράρτημα IV, να είναι τουλάχιστον ίση προς το γινόμενο της ελάχιστης έντασης που αναφέρεται στο σημείο 6 .1 επί το ποσοστό επί τοις εκατό που αναφέρει ο  πίνακας αυτός για την εν λόγω κατεύθυνση  6.2.2 .  δεν πρέπει να υπερβαίνει, προς καμία διεύθυνση του χώρου απ' όπου ο φανός είναι δυνατό να παρατηρηθεί, τη μέγιστη ένταση που αναφέρεται στην παράγραφο 6.1 ανωτέρω  6.2.3 .  εξάλλου, κάτωθεν επιπέδου που σχηματίζει γωνία 5γπρος τα κάτω με το αριζόντιο επίπεδο, επιτρέπεται ένταση φωτός 60 cd για τους οπίσθιους φανούς θέσεως που είναι αμοιβαίως ενσωματωμένοι με τους φανούς πεδήσεως ( βλέπε σημείο 6.1.3 ανωτέρω )  6.2.4 .  Εξάλλου,  6.2.4.1 .  σε όλη την έκταση των οριζόμενων στο παράρτημα Ι πεδίων, η ένταση του εκπεμπομένου φωτός πρέπει να είναι τουλάχιστον ίση προς 0,05 cd για τους εμπρόσθιους και οπίσθιους φανούς θέσεως και τους φανούς όγκου και προς 0,3 cd για τους φανούς πεδήσεως με ένα  μόνο επίπεδο έντασης, ενώ για φανούς πεδήσεως με δύο επίπεδα έντασης 0,3 cd την ημέρα και 0,07 cd τη νύκτα  6.2.4.2 .  όταν οπίσθιος φανός θέσεως είναι αμοιβαίως ενσωματωμένος με φανό πεδήσεως, ο λόγος των πραγματικά μετρουμένων εντάσεων των δύο φανών, ταυτόχρονα αναμμένων, προς την ένταση του οπίσθιου φανού θέσεως, μόνου αναμμένου, πρέπει να είναι τουλάχιστον 5:1 εντός  του πεδίου που ορίζεται από τις οριζόντιες ευθείες οι οποίες διέρχονται εκ του π5γV και τις κατακόρυφες ευθείες που διέρχονται εκ του π10γΗ του πίνακα φωτεινής κατανομής . Στην περίπτωση φανού πέδησης με δύο στάθμες έντασης, η παρούσα διάταξη πρέπει να  πληρούται, εφόσον συνδέεται με την προϋπόθεση χρησιμοποίησης κατά τη νύκτα  6.2.4.3 .  όσον αφορά τις τοπικές διακυμάνσεις της έντασης πρέπει να τηρούνται οι διατάξεις του σημείου 2.2 του παραρτήματος IV .  6.3.  Οι εντάσεις μετρούνται με λαμπτήρα ( ες ) αναμμένο ( ους ) συνεχώς . Η μέτρηση γίνεται σε έγχρωμο φως, όταν πρόκειται για διατάξεις που εκπέμπουν φως κίτριονο "selectif" ή ερυθρό .  6.4 .  Σε περίπτωση φανού πέδησης με δύο επίπεδα έντασης, μετράται, τόσο για συνθήκες ημέρας όσο και για συνθήκες νύκτας, το χρονικό διάστημα μεταξύ της τροφοδότησής του με ηλεκτρικό ρεύμα και της εκπομπής φωτός στον άξονα αναφοράς, όταν αυτή φθάνει το 90 %  της τιμής της σύμφωνα με την παράγραφο 6.3 ανωτέρω . Ο χρόνος που μετράται για τη νύκτα δεν πρέπει να υπερβαίνει εκείνον που μετράται για την ημέρα .  6.5 .  Το παράρτημα IV, στο οποίο αναφέρεται το σημείο 6.2.1 ανωτέρω, παρέχει διευκρινίσεις σχετικά με τις μεθόδους μέτρησης που πρέπει να εφαρμόζονται .  7 .  ΔΙΑΔΙΚΑΣΙΑ ΔΟΚΙΜΗΣ 7.1 .  ιΟλες οι μετρήσεις πραγματοποιούνται με λευκή τυποποιημένη λυχνία πυρακτώσεως της κατηγορίας που προβλέπεται για τη διάταξη, ενώ η τάση τροφοδότησης ρυθμίζεται έτσι ώστε να παραχθεί η ονομαστική φωτεινή ροή που προβλέπεται γι' αυτήν την κατηγορία  λυχνίας .  7.2 .  Πάντως σε περίπτωση φανού πέδησης κατά την οποία χρησιμοποιείται πρόσθετο σύστημα για την ένταση νύκτας, η τάση που εφαρμόζεται στο σύστημα για τη μέτρηση της έντασης νύκτας πρέπει να είναι η ίδια που εφαρμόστηκε στη λυχνία για τη μέτρηση της έντασης  ημέρας^(1 ).  7.3 .  ιΟταν οπίσθιος φανός θέσης είναι αμοιβαία ενσωματωμένος σε φανό πέδησης διπλής έντασης και προορίζεται να λειτουργεί μόνιμα με πρόσθετο σύστημα για τη ρύθμιση της έντασης του εκπεμπομένου φωτός, η μέτρηση του φωτός αυτού πραγματοποιείται με την τάση που  θα εφαρμοζόταν στο σύστημα ώστε, αν επρόκειτο για λυχνία πυρακτώσεως, η λυχνία να απέδιδε την προβλεπόμενη γι' αυτήν ονομαστική φωτεινή ροή .  7.4 .  Τα κατακόρυφα και οριζόντια περιγράμματα της φωτίζουσας περιοχής φανού σηματοδότησης εκτός αντανακλαστήρα προσδιορίζονται και σημειώνονται σε σχέση με το κέντρο αναφοράς.  8 .  ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ Το χρώμα του εκπεμπομένου φωτός πρέπει να βρίσκεται εντός των ορίων των συντεταγμένων που έχουν προδιαγραφεί για το χρώμα αυτό στο παράρτημα V της παρούσας οδηγίας .  9 .  ΠΙΣΤΟΤΗΤΑ ΠΑΡΑΓΩΓΗΣ Κάθε διάταξη που φέρει σήμα επικύρωσης ΕΟΚ, πρέπει να είναι σύμφωνη με τον εγκεκριμένο τύπο και να πληροί τους φωτομετρικούς όρους που αναφέρονται στα σημεία 6 και 8 . Πάντως για τυχούσα διεγματοληπτικώς ληφθείσα διάταξη από παραγωγή σειράς, οι  απαιτήσεις όσον αφορά την ελάχιστη ένταση του εκπεμπομένου φωτός ( μετρούμενη με τυποποιημένο λαμπτήρα πυράκτωσης, όπως αναφέρεται στο σημείο 7 ) δύνανται να περιοριστούν, για κάθε κατεύθυνση, στο 80 % των ελάχιστων τιμών που προβλέπονται στα σημεία 6.1  και 6.2 .    .  Το παράρτημα Ι τροποποιείται ως εξής :  Ο τίτλος γίνεται :  "ΕΜΠΡΟΣΘΙΟΙ ΦΑΝΟΙ ΘΕΣΗΣ, ΟΠΙΣΘΙΟΙ ΦΑΝΟΙ ΘΕΣΗΣ, ΦΑΝΟΙ ΠΕΔΗΣΗΣ ΚΑΙ ΦΑΝΟΙ ΟΓΚΟΥ . ΕΛΑΧΙΣΤΕΣ ΑΠΑΙΤΟΥΜΕΝΕΣ ΓΩΝΙΕΣ ΓΙΑ ΤΗ ΦΩΤΕΙΝΗ ΚΑΤΑΝΟΜΗ ΣΤΟ ΧΩΡΟ ^(*)" Στους τίτλους των δύο πρώτων εικόνων, μετά το "εμπρόσθιος φανός θέσης" και "οπίσθιος φανός θέσης", προστίθεται "φανός όγκου ".  Το παράρτημα ΙΙ αντικαθίσταται από τα ακόλουθα :  "ΠΑΡΑΡΤΗΜΑ ΙΙ ΥΠΟΔΕΙΓΜΑ ΔΕΛΤΙΟΥ ΕΠΙΚΥΡΩΣΗΣ ΕΟΚ [Μέγιστο μέγεθος εντύπου : Α^4 ( 210 x 297 mm )]   ιΟνομα υπηρεσίας  Κοινοποίηση χορήγησης, άρνησης ή ανάκλησης επικύρωσης ΕΟΚ, ή επέκτασης επικύρωσης ΕΟΚ, άρνησης ή ανάκλησης επέκτασης της επικύρωσης ΕΟΚ για κάποιο τύπο φανού όγκου, εμπρόσθιου φανού θέσεως, οπίσθιου φανού θέσεως ή φανού πεδήσεως Αριθ . επικύρωσης ....................   1 .  Τύπος φανού Για χρησιμοποίηση σε σύνθετη διάταξη δύο φανών εμπρόσθιος φανός θέσης ναι/όχι ^(*) οπίσθιος φανός θέσης ναι/όχι ^(*) φανός πέδησης ναι/όχι, ένα/δύο ^(*) επίπεδο(α ) έντασης φανός όγκου ναι/όχι ^(*)   2 .  Τύπος και αριθμός λαμπτήρων πυράκτωσης .   3 .  Χρώμα εκπεμπομένου φωτός : ερυθρό/κίτρινο ( selectif)/λευκό ^(*) .   4 .  Βιομηχανικό ή εμπορικό σήμα : .   5 .  ιΟνομα και διεύθυνση του κατασκευαστή : .   6 .  Ενδεχομένως, όνομα και διεύθυνση εντολοδόχων του κατασκευαστή : .  .   7 .  Υποβλήθηκε για δοκιμές επικύρωσης ΕΟΚ την .   8 .  Τεχνική υπηρεσία επιφορτισμένη με τις δοκιμές επικύρωσης ΕΟΚ .   9 .  Ημερομηνία της έκθεσης που συντάχθηκε από την υπηρεσία αυτή .  10 .  Αριθμός της έκθεσης της υπηρεσίας αυτής .  11 .  Ημερομηνία χορήγησης/άρνησης/ανάκλησης/της επικύρωσης ΕΟΚ ^(*) .  12 .  Επέκταση της επικύρωσης ΕΟΚ στις διατάξεις που εκπέμπουν χρώμα ερυθρό/κίτρινο "selectif"/λευκό ^(*)  .  13 .  Ημερομηνία επέκτασης της επικύρωσης ΕΟΚ, άρνησης/ανάκλησης της επέκτασης επικύρωσης ΕΟΚ ^(*)  . 14 .  Ενιαία επικύρωση ΕΟΚ παραχωρηθείσα με βάση το σημείο 3.3 του παραρτήματος ΙΙΙ σε διάταξη φωτισμού και φωτεινής σηματοδότησης που περιλαμβάνει πολυάριθμους φανούς, και ιδίως : .  15 .  Εάν ο οπίσθιος φανός θέσης είναι αμοιβαία ενσωματωμένος σε φανούς πέδησης δύο εντάσεων, να δηλωθεί αν η διάταξη συνοδεύεται από σύστημα προσαρμογής τάσης και, εάν ναι, τα χαρακτηριστικά του συστήματος αυτού .  16 .  Επικύρωση που χορηγείται μόνο για αντικατάσταση σε κυκλοφορούντα οχήματα : ναι/όχι ^(*) .  .  17 .  Για φανούς πέδησης με δύο επίπεδα έντασης, να αναφερθεί το σύστημα που χρησιμοποιείται για την ένταση νύκτας ( να δοθούν τα κύρια χαρακτηριστικά ) .  18 .  Ημερομηνία άρνησης, ανάκλησης της ενιαίας επικύρωσης ΕΟΚ ^(*) .  19 .  Τόπος .  20 .  Ημερομηνία .  21 .  Υπογραφή .  22 .  Το επισυναπτόμενο σχέδιο αριθ . .^.^.^.^.^.^. δείχνει τα χαρακτηριστικά και τις γεωμετρικές συνθήκες τοποθέτησης της διάταξης επί του οχήματος, καθώς και τον άξονα αναφοράς και το κέντρο αναφοράς της διάταξης .  23 .  Παρατηρήσεις .  (*) Διαγράφεται ότι δεν ισχύει ." Το παράρτημα ΙΙΙ τροποποιείται ως εξής :  Το σημείο 1.2 γίνεται :  "1.2 .  Στην περίπτωση εμπρόσθιου φανού θέσεως, η αίτηση επικύρωσης ΕΟΚ πρέπει να καθορίσει αν προορίζεται να εκπέμπει λευκό φως ή κίτρινο "selectif", και στην περίπτωση φανού όγκου αν προορίζεται να εκπέμπει λευκό ή ερυθρό φως  ".  Το σημείο 1.3 γίνεται :  "1.3 .  Για κάθε τύπο εμπροσθίου φανού θέσης, οπισθίου φανού θέσης, φανού πέδησης και φανού όγκου η αίτηση συνοδεύεται από :".  Το σημείο 1.3.2 γίνεται :  "1.3.2 .  Από σχέδια, σε τρία αντίτυπα, επαρκώς λεπτομερή ώστε να επιτρέπεται η εξακρίβωση του τύπου του φανού, και δεικνύοντα τις γεωμετρικές συνθήκες τοποθέτησης επί του οχήματος, καθώς και τον άξονα παρατήρησης, ο οποίος πρέπει να θεωρηθεί στις δοκιμές ως  άξονας αναφοράς ( οριζόντια γωνία Η = 0γ, κατακόρυφη γωνία V = 0γ ), το σημείο που πρέπει να ληφθεί ως κέντρο αναφοράς στις εν λόγω δοκιμές, τις καταφόρυφες και οριζόντιες εφαπτόμενες της φωτίζουσας επιφάνειας και τις αποστάσεις τους από το κέντρο  αναφοράς του φανού .".  Μετά το σημείο 1.3.2 προστίθεται το ακόλουθο νέο σημείο 1.3.3 :  "1.3.3 .  Στην περίπτωση φανού πεδήσεως με δύο επίπεδα έντασης, από διάγραμμα και την ένδειξη των χαρακτηριστικών του συστήματος με το οποίο επιτυγχάνονται τα δύο επίπεδα έντασης  ".  Το προηγούμενο σημείο 1.3.3 γίνεται σημείο 1.3.4 και συμπληρώνεται με τα ακόλουθα :  "Εξάλλου, στην περίπτωση φανού σταθμεύσεως με δύο επίπεδα έντασης, η αίτηση πρέπει να συνοδεύεται από δύο δείγματα των τεμαχίων που αποτελούν το σύστημα με το οποίο επιτυγχάνονται τα δύο επίπεδα έντασης .".  Το σημείο 3.2 γίνεται :  "3.2 .  Αυτός ο αριθμός δεν δίδεται πλέον σε άλλο τύπο εμπροσθίου φανού θέσης, οπισθίου φανού θέσης, φανού πέδησης ή φανού όγκου, παρά μόνο σε περίπτωση επέκτασης της επικύρωσης ΕΟΚ σε άλλο τύπο διάταξης που διαφέρει μόνο κατά το χρώμα του εκπεμπομένου φωτός .".   Το σημείο 3.3 γίνεται :  "3.3 .  Εφόσον η επικύρωση ΕΟΚ ζητείται για ένα τύπο διάταξης φωτισμού και φωτεινής σηματοδότησης που περιλαμβάνει έναν εμπρόσθιο φανό θέσεως, έναν οπίσθιο φανό θέσεως, ένα φανό πεδήσεως ή ένα φανό όγκου και άλλους φανούς, δύναται να χορηγηθεί, ενιαίο σήμα  επικυρώσεως ΕΟΚ, υπό τον όρο ότι ο φανός ανταποκρίνεται στις προδιαγραφές της παρούσας οδηγίας, και καθένας από τους άλλους φανούς, που αποτελεί τμήμα του τύπου διατάξεως φωτισμού και φωτεινής σηματοδοτήσεως για τον οποίο ζητείται η επικύρωση ΕΟΚ,  ανταποκρίνεται στην ειδική οδηγία που ισχύει σχετικά .".  Το σημείο 4.1 γίνεται :  "4.1 .  Κάθε εμπρόσθιος φανός θέσεως, οπίσθιος φανός θέσεως, φανός πεδήσεως ή φανός όγκου σύμφωνος με έναν επικυρωμένο τύπο κατ' εφαρμογή της παρούσας οδηγίας, οφείλει να φέρει σήμα επικυρώσεως ΕΟΚ .".  Το σημείο 4.2 γίνεται :  "4.2 .  Το σήμα αυτό αποτελείται από ένα ορθογώνιο, στο εσωτερικό του οποίου αναγράφεται το γράμμα "e", ακολουθούμενο από έναν αριθμό ή σύνολο γραμμάτων, διακριτικό του κράτους μέλους που έχει χορηγήσει την επικύρωση :   1 για τη Γερμανία,   2 για τη Γαλλία,   3 για την Ιταλία,   4 για τις Κάτω Χώρες,   6 για το Βέλγιο,   9 για την Ισπανία,  11 για το Ηνωμένο Βασίλειο,  13 για το Λουξεμβούργο,  18 για τη Δανία,  21 για την Πορτογαλία,  ΕL για την Ελλάδα,  IRL για την Ιρλανδία,  και από έναν αριθμό επικύρωσης ΕΟΚ που αντιστοιχεί στον αριθμό του δελτίου επικύρωσης ΕΟΚ που συνετάχθη για τον εν λόγω τύπο φανού ( βλέπε παράρτημα Ι ). Του αριθμού αυτού προτάσσονται δύο ψηφία ενδεικτικά του αύξοντος αριθμού της πλέον πρόσφατης, κατά  την ημερομηνία χορήγησης της επικύρωσης ΕΟΚ, σημαντικής τεχνικής τροποποίησης της οδηγίας 76/758/ΕΟΚ του Συμβουλίου. Ο αύξων αριθμός της παρούσας οδηγίας είναι 01 ".  Το σημείο 4.3.3 γίνεται :  "4.3.3 .  Το γράμμα "S" ακολουθούμενο από τον αριθμό "1", αν πρόκειται για διάταξη με ένα επίπεδο έντασης, και τον αριθμό "2", προκειμένου για δύο επίπεδα έντασης, στις διατάξεις που πληρούν τις προδιαγραφές της παρούσας οδηγίας για τους φανούς πεδήσεως .".  Το σημείο 4.3.4 γίνεται :  "4.3.4 .  Τα γράμματα "R" και "S1" ή "S2", ανάλογα με την περίπτωση, χωριζόμενα με μία οριζόντια παύλα στις διατάξεις που περιέχουν ταυτόχρονα έναν οπίσθιο φανό θέσεως και ένα φανό πεδήσεως που πληρούν τις διατάξεις της παρούσας οδηγίας για τους φανούς αυτούς  ".   Μετά το σημείο 4.3.5 προστίθεται το ακόλουθο νέο σημείο 4.3.6 :  "4.3.6 .  Σε φανούς που μπορούν να χρησιμοποιηθούν είτε ως απλοί φανοί είτε σε συγκρότημα δύο φανών, δεξιά του συμβόλου που αναφέρεται στις παραγράφους 4.3.1 έως 4.3.4 τίθεται επιπλέον το γράμμα "D ".".  Το σημείο 4.6 γίνεται :  "4.6 .  Παραδείγματα σημάτων επικύρωσης ΕΟΚ συμπληρωμένων με πρόσθετα σύμβολα δίνονται στο παράρτημα Ι .".  Μετά το σημείο 4.7 προστίθενται τα ακόλουθα νέα σημεία 4.7.1 και 4.7.2 :  "4.7.1 .  Αυτό το σήμα έγκρισης μπορεί να τοποθετείται οπουδήποτε στους ομαδοποιημένους ή τους αμοιβαία ενσωματωμένους φανούς υπό την προϋπόθεση ότι :  4.7.1.1 .  είναι ορατό μετά την εγκατάστασή τους  4.7.1.2 .  δεν είναι δυνατόν να αφαιρεθεί από τους ομαδοποιημένους, τους συνδυασμένους ή τους αμοιβαία ενσωματωμένους φανούς τμήμα μέσω του οποίου μεταδίδεται φως χωρίς συγχρόνως να αφαιρεθεί το σήμα έγκρισης .  4.7.2 .  Σε κάθε φανό, το σύμβολο αναγνώρισης που προβλέπεται από την οδηγία με βάση την οποία χορηγήθηκε η επικύρωση, καθώς και τά δύο ψηφία που αναφέρονται στο σημείο 4.2 τελευταίο εδάφιο και επιπλέον, κατά περίπτωση, το γράμμα "D" πρέπει να τίθενται :  4.7.2.1 .  είτε στην κατάλληλη εμφανή επιφάνεια  4.7.2.2 .  είτε σε ομάδα, έτσι ώστε καθένας από τους ομαδοποιημένους, συνδυασμένους ή αμοιβαία ενσωματωμένους φανούς να μπορεί σαφώς να αναγνωρίζεται .".  Μετά το σημείο 4.8 προστίθεται το ακόλουθο νέο σημείο 4.9 :  "4.9 .  Παραδείγματα σήματος επικύρωσης ΕΟΚ για φανό που είναι ομαδοποιημένος, συνδυασμένος ή αμοιβαία ενσωματωμένος με άλλους φανούς δίδονται στο παράρτημα ΙΙ .".  Το συμπληρωματικό παράρτημα 1 γίνεται:"Συμπληρωματικό παράρτημα 1  ΠΑΡΑΔΕΙΓΜΑΤΑ ΤΟΥ ΣΗΜΑΤΟΣ ΕΠΙΚΥΡΩΣΗΣ ΕΟΚ Μετά το συμπληρωματικό παράρτημα 1 προστίθεται το ακόλουθο νέο συμπληρωματικό παράρτημα 2 :  "Συμπληρωματικό παράρτημα 2  ΠΑΡΑΔΕΙΓΜΑΤΑ ΑΠΛΟΠΟΙΗΜΕΝΗΣ ΣΗΜΑΝΣΗΣ ΓΙΑ ΟΜΑΔΟΠΟΙΗΜΕΝΟΥΣ, ΣΥΝΔΥΑΣΜΕΝΟΥΣ Η ΑΜΟΙΒΑΙΑ ΕΝΣΩΜΑΤΩΜΕΝΟΥΣ ΦΑΝΟΥΣ Σημείωση : Στα ανωτέρω παραδείγματα οι κατακόρυφες και οριζόντιες γραμμές σχηματίζουν γενικά τη μορφή ενός συγκροτήματος φανού και δεν αποτελούν μέρος του σήματος επικύρωσης .  Τα τρία παραδείγματα σημάτων επικύρωσης ΕΟΚ, υποδείγματα Α, Β και Γ, αποτελούν τρεις ενδεχόμενες παραλλαγές σήμανσης διάταξης που εκπέμπει φως, όταν δύο ή περισσότεροι φανοί αποτελούν τμήμα της ίδιας διάταξης .  Το σήμα επικύρωσης ΕΟΚ δείχνει ότι στη διάταξη έχει χορηγηθεί επικύρωση ΕΟΚ στις Κάτω Χώρες ( e 4 ) με αριθμό 3333 και περιλαμβάνει :  έναν αντανακλαστήρα της κατηγορίας ΙΑ με επικύρωση ΕΟΚ σύμφωνα με την οδηγία 76/757/ΕΟΚ  έναν οπίσθιο φανό δείκτη πορείας κατηγορίας 2α με επικύρωση ΕΟΚ σύμφωνα με την οδηγία 76/759/ΕΟΚ  ένα ερυθρό οπίσθιο φανό θέσεως ( R ) με επικύρωση ΕΟΚ σύμφωνα με την παρούσα οδηγία  ένα οπίσθιο φανό ομίχλης ( F ) με επικύρωση ΕΟΚ σύμφωνα με την οδηγία 77/538/ΕΟΚ  ένα φανό οπισθοπορείας ( AR ) με επικύρωση ΕΟΚ σύμφωνα με την οδηγία 77/539/ΕΟΚ  ένα φανό πεδήσεως ( S 1 ), ενός επιπέδου έντασης, με επικύρωση ΕΟΚ σύμφωνα με την παρούσα οδηγία .".   ( 1 ) Οι συνθήκες λειτουργίας και εγκατάστασης των πρόσθετων αυτών συστημάτων θα οριστούν με ειδικές διατάξεις ."


title: Οδηγία 2011/15/ΕΕ της Επιτροπής, της 23ης Φεβρουαρίου 2011 , σχετικά με την τροποποίηση της οδηγίας 2002/59/ΕΚ του Ευρωπαϊκού Κοινοβουλίου και του Συμβουλίου για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης  Κείμενο που παρουσιάζει ενδιαφέρον για τον ΕΟΧ

text:
               24.2.2011

               EL

               Επίσημη Εφημερίδα της Ευρωπαϊκής Ένωσης

               L 49/33

         ΟΔΗΓΊΑ 2011/15/ΕΕ ΤΗΣ ΕΠΙΤΡΟΠΉΣ
   της 23ης Φεβρουαρίου 2011
   σχετικά με την τροποποίηση της οδηγίας 2002/59/ΕΚ του Ευρωπαϊκού Κοινοβουλίου και του Συμβουλίου για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ του Συμβουλίου (1), και ιδίως το άρθρο 27,
   Εκτιμώντας τα ακόλουθα:

               (1)

               Το ψήφισμα MSC.150(77) του Διεθνούς Ναυτιλιακού Οργανισμού (ΔΝΟ) (ΙΜΟ) έχει ανακληθεί και αντικατασταθεί με το ψήφισμα του ΔΝΟ MSC.286(86) το οποίο εφαρμόζεται από την 1η Ιουλίου 2009. Επομένως, το άρθρο 12 της οδηγίας 2002/59/ΕΚ που αναφέρεται στο ψήφισμα του ΔΝΟ που έχει ανακληθεί πρέπει να επικαιροποιηθεί αναλόγως.

               (2)

               Οι απαιτήσεις για εξοπλισμό με συστήματα αυτόματης αναγνώρισης [Automatic Identification Systems (AIS)] και συσκευές καταγραφής δεδομένων ταξιδιού (Voyage Data Recorders – VDR) πρέπει να ευθυγραμμισθούν με τις τροποποιήσεις που έχουν επέλθει στη διεθνή σύμβαση περί ασφαλείας της ανθρώπινης ζωής στη θάλασσα (σύμβαση SOLAS) και να συνυπολογισθεί η ανάπτυξη απλουστευμένων VDR, όπως τα εγκρίνει ο Διεθνής Ναυτιλιακός Οργανισμός (ΙΜΟ). Το πεδίο των απαλλαγών των μικρών επιβατηγών πλοίων μικρών αποστάσεων από τις απαιτήσεις εξοπλισμού τους πρέπει επίσης να καταστεί ακριβέστερο και να προσαρμοστεί σε αυτού του είδους τα ταξίδια.

               (3)

               Σε περίπτωση συμβάντος στη θάλασσα, οι εξουσίες παρέμβασης των κρατών μελών πρέπει να είναι σαφέστερες. Πιο συγκεκριμένα, πρέπει να ορισθεί με σαφήνεια ότι τα κράτη μέλη επιτρέπεται να δίνουν οδηγίες στις εταιρείες παροχής συνδρομής, διάσωσης ή ρυμούλκησης, ώστε να αποτραπεί σοβαρή και άμεση απειλή κατά των ακτών ή των σχετικών συμφερόντων τους, κατά της ασφάλειας άλλων πλοίων και των πληρωμάτων και των επιβατών τους ή των προσώπων στην ξηρά ή ώστε να προστατευτεί το θαλάσσιο περιβάλλον.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια στη ναυτιλία και την πρόληψη της ρύπανσης της θάλασσας από τα πλοία,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις
   Η οδηγία 2005/59/ΕΚ τροποποιείται ως εξής:

               1.

               Στο άρθρο 12 παράγραφος 1, το στοιχείο β) αντικαθίσταται από το ακόλουθο κείμενο:

                           «β)

                           για τις ουσίες που περιλαμβάνονται στο παράρτημα Ι της σύμβασης Marpol, το δελτίο των δεδομένων ασφαλείας όπου αναφέρονται τα φυσικο-χημικά χαρακτηριστικά των προϊόντων, συμπεριλαμβανομένου, κατά περίπτωση, του ιξώδους τους σε cSt στους 50 °C και της πυκνότητάς τους στους 15 °C, καθώς και τα άλλα δεδομένα που περιέχονται στο δελτίο των δεδομένων ασφαλείας σύμφωνα με το ψήφισμα MSC.286(86) του ΙΜΟ.».

               2.

               Το παράρτημα II αντικαθίσταται από το παράρτημα I της παρούσας οδηγίας.

               3.

               Το παράρτημα IV αντικαθίσταται από το παράρτημα II της παρούσας οδηγίας.

         Άρθρο 2
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο δώδεκα μήνες από την έναρξη της ισχύος της, με την επιφύλαξη της ημερομηνίας που προβλέπεται για τη μεταφορά στο εθνικό δίκαιο στο άρθρο 2 παράγραφος 1 της οδηγίας 2009/17/ΕΚ του Ευρωπαϊκού Κοινοβουλίου και του Συμβουλίου (2), όσον αφορά τα αλιευτικά σκάφη. Κοινοποιούν αμέσως στην Επιτροπή το κείμενο των εν λόγω διατάξεων. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Φεβρουαρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 208 της 5.8.2002, σ. 10.

      (2)  ΕΕ L 131 της 28.5.2009, σ. 101.

      ΠΑΡΑΡΤΗΜΑ I

            «ΠΑΡΑΡΤΗΜΑ II

               Ισχύουσες προδιαγραφές εξοπλισμού πλοίων

            I.   ΑΛΙΕΥΤΙΚΑ ΣΚΑΦΗ
            Τα αλιευτικά σκάφη ολικού μήκους άνω των 15 μέτρων είναι εξοπλισμένα με σύστημα αυτόματης αναγνώρισης (AIS) όπως προβλέπεται στο άρθρο 6α, σύμφωνα με το ακόλουθο χρονοδιάγραμμα:

                        —

                        αλιευτικά σκάφη με ολικό μήκος ίσο ή μεγαλύτερο από 24 μέτρα και μικρότερο από 45 μέτρα: το αργότερο στις 31 Μαΐου 2012,

                        —

                        αλιευτικά σκάφη με ολικό μήκος ίσο ή μεγαλύτερο από 18 μέτρα και μικρότερο από 24 μέτρα: το αργότερο στις 31 Μαΐου 2013,

                        —

                        αλιευτικά σκάφη με ολικό μήκος μεγαλύτερο από 15 μέτρα και μικρότερο από 18 μέτρα: το αργότερο στις 31 Μαΐου 2014,

                        —

                        τα νεότευκτα αλιευτικά σκάφη με ολικό μήκος άνω των 15 μέτρων υπόκεινται στην υποχρέωση εξοπλισμού που προβλέπει το άρθρο 6α από τις 30 Νοεμβρίου 2010.

                  II.   ΠΛΟΙΑ ΔΙΕΘΝΩΝ ΠΛΟΩΝ
            Τα επιβατηγά πλοία, ανεξαρτήτως του μεγέθους τους, και όλα τα πλοία, πλην των επιβατηγών πλοίων, ολικής χωρητικότητας ίσης ή μεγαλύτερης των 300 GT, που εκτελούν διεθνείς πλόες, τα οποία καταπλέουν σε λιμένα κράτους μέλους της Κοινότητας, πρέπει να είναι εξοπλισμένα με σύστημα αυτόματης αναγνώρισης (AIS) το οποίο πληροί τα τεχνικά πρότυπα και τα πρότυπα επιδόσεων που καθορίζονται στο κεφάλαιο V της σύμβασης SOLAS. Τα επιβατηγά πλοία, ανεξαρτήτως του μεγέθους τους, και όλα τα πλοία, πλην των επιβατηγών πλοίων, ολικής χωρητικότητας ίσης ή μεγαλύτερης των 3 000 GT που εκτελούν διεθνείς πλόες, τα οποία καταπλέουν σε λιμένα κράτους μέλους, πρέπει να είναι εξοπλισμένα με σύστημα καταγραφής δεδομένων ταξιδιού (VDR), το οποίο πληροί τα τεχνικά πρότυπα και τα πρότυπα επιδόσεων που καθορίζονται στο κεφάλαιο V της σύμβασης SOLAS. Για τα φορτηγά πλοία, τα οποία ναυπηγήθηκαν πριν την 1η Ιουλίου 2002, το VDR επιτρέπεται να είναι ένα απλουστευμένο σύστημα καταγραφής δεδομένων ταξιδιού (S-VDR), το οποίο πληροί τα τεχνικά πρότυπα και τα πρότυπα επιδόσεων που καθορίζονται στο κεφάλαιο V της σύμβασης SOLAS.
            III.   ΠΛΟΙΑ ΜΗ ΔΙΕΘΝΩΝ ΠΛΟΩΝ
            1.   Συστήματα αυτόματης αναγνώρισης (AIS)

            Επιβατηγά πλοία, ανεξαρτήτως του μεγέθους τους, και όλα τα άλλα πλοία ολικής χωρητικότητας ίσης ή μεγαλύτερης των 300 GT, τα οποία εκτελούν μη διεθνείς πλόες, είναι εξοπλισμένα με σύστημα αυτόματης αναγνώρισης (AIS), το οποίο πληροί τα τεχνικά πρότυπα και τα πρότυπα επιδόσεων που καθορίζονται στο κεφάλαιο V της σύμβασης SOLAS.
            2.   Συστήματα καταγραφής δεδομένων ταξιδιού (VDR)

                        α)

                        Τα επιβατηγά πλοία, ανεξαρτήτως του μεγέθους τους, και τα πλοία, πλην των επιβατηγών πλοίων, ολικής χωρητικότητας ίσης ή μεγαλύτερης των 3 000 GT, που έχουν ναυπηγηθεί την 1η Ιουλίου 2002, ή μεταγενέστερα, τα οποία εκτελούν μη διεθνείς πλόες, εξοπλίζονται με σύστημα καταγραφής δεδομένων ταξιδιού (VDR), το οποίο πληροί τα τεχνικά πρότυπα και τα πρότυπα επιδόσεων που καθορίζονται στο κεφάλαιο V της σύμβασης SOLAS.

                        β)

                        Τα φορτηγά πλοία ολικής χωρητικότητας ίσης ή μεγαλύτερης των 3 000 GT, που έχουν ναυπηγηθεί πριν από την 1η Ιουλίου 2002, τα οποία εκτελούν μη διεθνείς πλόες, εξοπλίζονται με σύστημα καταγραφής δεδομένων ταξιδιού (VDR) ή με ένα απλουστευμένο σύστημα καταγραφής δεδομένων ταξιδιού (S-VDR) το οποίο πληροί τα τεχνικά πρότυπα και τα πρότυπα επιδόσεων που καθορίζονται στο κεφάλαιο V της σύμβασης SOLAS.

                  IV.   ΑΠΑΛΛΑΓΕΣ
            1.   Απαλλαγή από την απαίτηση εξοπλισμού του πλοίου με AIS

                        α)

                        Τα κράτη μέλη δύνανται να απαλλάσσουν τα επιβατηγά πλοία, μήκους κάτω των 15 μέτρων ή ολικής χωρητικότητας μικρότερης των 300 GT, που εκτελούν μη διεθνή δρομολόγια, από την εφαρμογή των απαιτήσεων σχετικά με το AIS που καθορίζονται στο παρόν παράρτημα.

                        β)

                        Τα κράτη μέλη δύνανται να απαλλάσσουν από τις απαιτήσεις εξοπλισμού με ΑΙS τα πλοία, πλην των επιβατηγών πλοίων, ολικής χωρητικότητας ίσης ή μεγαλύτερης των 300 GT αλλά κατώτερης των 500 GT, τα οποία ναυσιπλοούν αποκλειστικά εντός των εσωτερικών υδάτων ενός κράτους μέλους και εκτός των διαδρομών που συνήθως ακολουθούν άλλα πλοία εξοπλισμένα με ΑΙS, από τις απαιτήσεις σχετικά με το AIS που καθορίζονται στο παρόν παράρτημα.

                  2.   Απαλλαγές από την απαίτηση εξοπλισμού του πλοίου με VDR ή S-VDR

            Τα κράτη μέλη δύνανται να χορηγούν απαλλαγές από την απαίτηση εξοπλισμού του πλοίου με VDR ή S-VDR στις εξής περιπτώσεις:

                        α)

                        επιβατηγά πλοία που εκτελούν πλόες αποκλειστικά σε θαλάσσιες περιοχές διαφορετικές από εκείνες που καλύπτονται από την κατηγορία Α, όπως ορίζεται στο άρθρο 4 της οδηγίας 2009/45/ΕΚ του Ευρωπαϊκού Κοινοβουλίου και του Συμβουλίου (1), δύναται να απαλλάσσονται από την απαίτηση εξοπλισμού τους με VDR·

                        β)

                        πλοία, πλην των επιβατηγών πλοίων RO/RO, τα οποία έχουν ναυπηγηθεί πριν από την 1η Ιουλίου 2002, δύναται να απαλλάσσονται από την απαίτηση εξοπλισμού τους με VDR, εφόσον είναι δυνατόν να αποδειχθεί ότι είναι παράλογη και ανέφικτη η διασύνδεση ενός VDR με τον υπάρχοντα εξοπλισμό του πλοίου·

                        γ)

                        φορτηγά πλοία, τα οποία έχουν ναυπηγηθεί πριν την 1η Ιουλίου 2002, τα οποία εκτελούν διεθνείς ή μη διεθνείς πλόες, δύναται να απαλλάσσονται από την απαίτηση εξοπλισμού τους με S-VDR, εφόσον τα πλοία αυτά πρόκειται να τεθούν οριστικά εκτός λειτουργίας εντός δύο ετών από την ημερομηνία έναρξης εφαρμογής που καθορίζεται στο κεφάλαιο V της σύμβασης SOLAS.

         (1)  ΕΕ L 163 της 25.6.2009, σ. 1.»

      ΠΑΡΑΡΤΗΜΑ II

            «ΠΑΡΑΡΤΗΜΑ IV

               Μέτρα που δύνανται να λαμβάνουν τα κράτη μέλη σε περίπτωση απειλής κατά της ασφάλειας στη θάλασσα και για την προστασία του περιβάλλοντος

            (δυνάμει του άρθρου 19 παράγραφος 1)
            Όταν ύστερα από κάποιο συμβάν ή περιστάσεις που περιγράφονται στο άρθρο 17 και επηρεάζουν πλοίο, η αρμόδια αρχή του ενδιαφερόμενου κράτους μέλους κρίνει ότι, στο πλαίσιο του διεθνούς δικαίου, είναι αναγκαίο να προληφθεί, να μετριασθεί ή να αποφευχθεί σοβαρή και άμεση απειλή για τις ακτές ή τα σχετικά συμφέροντά του, την ασφάλεια άλλων πλοίων και των πληρωμάτων και των επιβατών τους ή ατόμων στην ξηρά ή για να προστατευθεί το θαλάσσιο περιβάλλον, η εν λόγω αρχή αυτή δύναται ειδικότερα:

                        α)

                        να περιορίσει τις κινήσεις του πλοίου ή να του επιβάλει συγκεκριμένη πορεία. Η απαίτηση αυτή δεν θίγει την ευθύνη του πλοιάρχου για ασφαλή διακυβέρνηση του πλοίου του·

                        β)

                        να ειδοποιήσει τον πλοίαρχο του πλοίου ώστε να θέσει τέρμα στην απειλή κατά του περιβάλλοντος ή της ασφάλειας στη θάλασσα·

                        γ)

                        να αποστείλει στο πλοίο ομάδα αξιολόγησης με αποστολή να εκτιμήσει το βαθμό του κινδύνου, να παράσχει βοήθεια στον πλοίαρχο προκειμένου να αντιμετωπίσει την κατάσταση και να κρατά ενήμερο σχετικά το αρμόδιο παράκτιο κέντρο·

                        δ)

                        να διατάξει τον πλοίαρχο να πλεύσει σε καταφύγιο σε περίπτωση άμεσου κινδύνου ή να επιβάλει την πλοήγηση ή τη ρυμούλκηση του πλοίου.

                  Σε περίπτωση πλοίου που ρυμουλκείται βάσει συμφωνίας ρυμούλκησης ή διάσωσης, τα μέτρα που λαμβάνει η αρμόδια αρχή κράτους μέλους βάσει των στοιχείων α) και δ) δύναται να έχουν ως αποδέκτες και τις εμπλεκόμενες εταιρείες παροχής βοήθειας, διάσωσης και ρυμούλκησης.».


Avis juridique important

|

32001L0092

Οδηγία 2001/92/ΕΚ της Επιτροπής, της 30ής Οκτωβρίου 2001, για προσαρμογή στην τεχνική πρόοδο της οδηγίας 92/22/ΕΟΚ του Συμβουλίου σχετικά με τους υαλοπίνακες ασφαλείας και τα υλικά υαλοπινάκων για μηχανοκίνητα οχήματα και τα ρυμουλκούμενά τους και της οδηγίας 70/156/ΕΟΚ του Συμβουλίου περί εγκρίσεως των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 291 της 08/11/2001 σ. 0024 - 0047

Οδηγία 2001/92/ΕΚ της Επιτροπήςτης 30ής Οκτωβρίου 2001για προσαρμογή στην τεχνική πρόοδο της οδηγίας 92/22/ΕΟΚ του Συμβουλίου σχετικά με τους υαλοπίνακες ασφαλείας και τα υλικά υαλοπινάκων για μηχανοκίνητα οχήματα και τα ρυμουλκούμενά τους και της οδηγίας 70/156/ΕΟΚ του Συμβουλίου περί εγκρίσεως των μηχανοκίνητων οχημάτων και των ρυμουλκουμένων τους(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου μηχανοκίνητων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 2000/40/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 13 παράγραφος 2,Εκτιμώντας τα ακόλουθα:(1) Η οδηγία 92/22/ΕΟΚ του Συμβουλίου, της 31ης Μαρτίου 1992, σχετικά με τους υαλοπίνακες ασφαλείας και τα υλικά υαλοπινάκων για οχήματα με κινητήρα και τα ρυμουλκούμενά τους(3), όπως τροποποιήθηκε με την πράξη Προσχωρήσεως της Αυστρίας, Φινλανδίας και Σουηδίας, συγκαταλέγεται στις επιμέρους οδηγίες για τη διαδικασία έγκρισης ΕΚ τύπου που έχει θεσπιστεί με την οδηγία 70/156/ΕΟΚ. Κατά συνέπεια, ισχύουν για την οδηγία 92/22/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων.(2) Για να εναρμονισθεί η έγκριση τύπου στην Κοινότητα πρέπει να εισαχθεί το έγγραφο πληροφοριών που προβλέπεται στην οδηγία 70/156/ΕΟΚ, και να τροποποιηθεί το πιστοποιητικό έγκρισης τύπου με βάση το παράρτημα VI αυτής της οδηγίας.(3) Επιπλέον, πρέπει να απλουστευθούν οι διαδικασίες έγκρισης ώστε να διατηρηθεί η εναλλακτική λύση που προβλέπεται στο άρθρο 9 παράγραφος 2 της οδηγίας 70/156/ΕΟΚ μεταξύ ορισμένων επιμέρους οδηγιών και των αντίστοιχων κανονισμών της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ). Σε πρώτη φάση, πρέπει να αντικατασταθούν οι τεχνικές απαιτήσεις της οδηγίας 92/22/ΕΟΚ από εκείνες του κανονισμού ΟΕΕ/ΟΗΕ αριθ. 43.(4) Οι οδηγίες 92/22/ΕΟΚ και 70/156/ΕΟΚ θα πρέπει να τροποποιηθούν αναλόγως.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στη τεχνική πρόοδο, που συστάθηκε με την οδηγία 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 92/22/ΕΟΚ τροποποιείται ως εξής:1. Στο άρθρο 1 η παράγραφος 1 αντικαθίσταται από το ακόλουθο κείμενο: "1. Κάθε κράτος μέλος χορηγεί έγκριση ΕΚ τύπου κατασκευαστικού στοιχείου για οποιονδήποτε τύπο υαλοπινάκων ασφαλείας και υλικών υαλοπινάκων για μηχανοκίνητα οχήματα και τα ρυμουλκούμενα τους που πληροί τις απαιτήσεις κατασκευής και δοκιμών οι οποίες προβλέπονται στα παραρτήματα."2. Στο άρθρο 2, το πρώτο εδάφιο αντικαθίσταται από το ακόλουθο κείμενο: "Κάθε αίτηση για έγκριση ΕΚ τύπου υποβάλλεται σε κράτος μέλος από τον κατασκευαστή ή τον εντολοδόχο του. Τα κράτη μέλη χορηγούν στον κατασκευαστή ή στον εντολοδόχο του σήμα έγκρισης ΕΚ τύπου κατασκευαστικού στοιχείου σύμφωνο προς το υπόδειγμα που καθορίζεται στο παράρτημα II Α, για κάθε τύπο υαλοπινάκων ασφαλείας και υλικών υαλοπινάκων για μηχανοκίνητα οχήματα και τα ρυμουλκούμενα τους που εγκρίνουν δυνάμει του άρθρου 1."3. Στο άρθρο 4 προστίθεται το ακόλουθο δεύτερο εδάφιο: "Οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, σύμφωνα με την διαδικασία που προβλέπεται στο άρθρο 4 παράγραφος 6 της οδηγίας 70/156/ΕΟΚ, κάθε έγκριση τύπου κατασκευαστικού στοιχείου που έχουν χορηγήσει, απορρίψει ή ανακαλέσει δυνάμει της παρούσας οδηγίας."4. Το άρθρο 8 αντικαθίσταται από το ακόλουθο κείμενο: "Άρθρο 8Ως όχημα, κατά την έννοια της παρούσας οδηγίας νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και μεγίστη ταχύτητα εκ κατασκευής μεγαλύτερη των 25 km/h καθώς και τα ρυμουλκούμενα του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και των πάσης φύσεως κινητών μηχανών."5. Τα παραρτήματα αντικαθίστανται ως ακολούθως.α) ο πίνακας των παραρτημάτων και τα παραρτήματα Ι και II αντικαθίστανται από το παράρτημα της παρούσας οδηγίας·β) το προσάρτημα στο παράρτημα III απαλείφεται.Άρθρο 21. Από την 1η Ιουλίου 2002 τα κράτη μέλη δεν δύνανται για λόγους σχετικούς με τους υαλοπίνακες ασφαλείας και τα υλικά υαλοπινάκων για μηχανοκίνητα οχήματα και τα ρυμουλκούμενά τους:- να αρνούνται τη χορήγηση έγκρισης ΕΚ τύπου ή τη χορήγηση εθνικής έγκρισης τύπου για τύπο οχήματος ή τη χορήγηση έγκρισης ΕΚ τύπου κατασκευαστικό στοιχείου για τύπο υαλοπινάκων ασφαλείας και υλικών υαλοπινάκων για μηχανοκίνητα οχήματα και τα ρυμουλκούμενά τους ούτε- να απαγορεύουν την ταξινόμηση, πώληση ή θέση οχημάτων σε κυκλοφορία, την πώληση ή θέση σε χρήση υαλοπινάκων ασφαλείας και υλικών υαλοπινάκων για μηχανοκίνητα οχήματα και τα ρυμουλκούμενά τουςεφόσον οι υαλοπίνακες ασφαλείας και τα υλικά υαλοπινάκων των μηχανοκίνητων οχημάτων και των ρυμουλκούμενων τους πληρούν τις απαιτήσεις της οδηγίας 92/22/ΕΟΚ, όπως τροποποιείται από την παρούσα οδηγία.2. Από την 1η Οκτωβρίου 2002, τα κράτη μέλη:- δεν χορηγούν πλέον έγκριση ΕΚ τύπου και- δύνανται να αρνούνται τη χορήγηση εθνικής έγκρισης τύπου,για οποιοδήποτε τύπο οχήματος, για λόγους σχετικούς με τους υαλοπίνακες ασφαλείας και τα υλικά υαλοπινάκων μηχανοκίνητων οχημάτων και των ρυμουλκούμενων τους, εάν δεν πληρούνται οι απαιτήσεις της οδηγίας 92/22/ΕΟΚ, όπως τροποποιείται από την παρούσα οδηγία.3. Από την 1η Ιουλίου 2003, για τους σκοπούς του άρθρου 7 παράγραφος 2 της οδηγίας 70/156/ΕΟΚ, ισχύουν οι απαιτήσεις της οδηγίας 92/22/ΕΟΚ σχετικά με τους υαλοπίνακες ασφαλείας όπως προκύπτουν από την παρούσα οδηγία.4. Κατά παρέκκλιση από την παράγραφο 3, προκειμένου περί ανταλλακτικών, τα κράτη μέλη εξακολουθούν να χορηγούν έγκριση ΕΚ τύπου και να επιτρέπουν την πώληση και θέση σε χρήση υαλοπινάκων ασφαλείας και υλικών υαλοπινάκων για τα μηχανοκίνητα οχήματα και τα ρυμουλκούμενά τους σύμφωνα με τις διατάξεις της οδηγίας 92/22/ΕΟΚ όπως έχουν διατυπωθεί πριν την έναρξη ισχύος της παρούσας οδηγίας, υπό τον όρο ότι αυτοί οι υαλοπίνακες ασφαλείας και τα υλικά υαλοπινάκων για τα μηχανοκίνητα οχήματα και τα ρυμουλκούμενά τους:- προορίζονται να τοποθετηθούν σε οχήματα που ήδη κυκλοφορούν και- πληρούν τις απαιτήσεις εκείνες της οδηγίας οι οποίες ίσχυαν κατά την πρώτη ταξινόμηση των οχημάτων.Άρθρο 3Στο παράρτημα Ι της οδηγίας 70/156/ΕΟΚ, παρεμβάλλεται το ακόλουθο σημείο 9.5.1.5: "9.5.1.5. Συμπληρωματικός(οι) εξοπλισμός(οι) του αλεξηνέμου και θέση τοποθέτησής του (τους) καθώς και σύντομη περιγραφή τυχόν ηλεκτρικών/ηλεκτρονικών κατασκευαστικών στοιχείων."Άρθρο 41. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς τη παρούσα οδηγία το αργότερο την 30ή Ιουνίου 2002. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία κατά την επίσημη δημοσίευση τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη κοινοποιούν στην Επιτροπή τις ουσιαστικές διατάξεις εσωτερικού δικαίου που θεσπίζουν στο πεδίο που καλύπτεται από την παρούσα οδηγία.Άρθρο 5Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 30 Οκτωβρίου 2001.Για την ΕπιτροπήErkki LiikanenΜέλος της Επιτροπής(1) ΕΕ L 42 της 23.2.1970, σ. 1.(2) ΕΕ L 203 της 10.8.2000, σ. 9.(3) ΕΕ L 129 της 14.5.1992, σ. 11.ΠΑΡΑΡΤΗΜΑ"ΠΙΝΑΚΑΣ ΠΑΡΑΡΤΗΜΑΤΩΝ>ΘΕΣΗ ΠΙΝΑΚΑ>"ΠΑΡΑΡΤΗΜΑ IΔΙΟΙΚΗΤΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΕΓΚΡΙΣΗ ΕΚ ΤΥΠΟΥ1. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ1.1. Κάθε αίτηση με βάση το άρθρο 3 παράγραφος 4 της οδηγίας 70/156/ΕΟΚ για έγκριση τύπου υαλοπίνακα υποβάλλεται από τον κατασκευαστή των υαλοπινάκων ασφαλείας.1.2. Υπόδειγμα του εγγράφου πληροφοριών δίδεται στο προσάρτημα 1 του παρόντος παραρτήματος.1.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης πρέπει να υποβάλλεται:1.3.1. επαρκής αριθμός δοκιμίων ή δειγμάτων έτοιμων υαλοπινάκων των αντιστοίχων μοντέλων, ο οποίος ορίζεται, εάν χρειάζεται, σε συμφωνία με την αρμόδια για τις δοκιμές τεχνική υπηρεσία.2. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ ΟΧΗΜΑΤΟΣ2.1. Κάθε αίτηση με βάση το άρθρο 3 παράγραφος 4 της οδηγίας 70/156/ΕΟΚ για έγκριση τύπου οχήματος όσον αφορά τους υαλοπίνακες ασφαλείας υποβάλλεται από τον κατασκευαστή του οχήματος.2.2. Υπόδειγμα του εγγράφου πληροφοριών δίδεται στο προσάρτημα 3 του παρόντος παραρτήματος.2.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης πρέπει να υποβάλλεται:2.3.1. όχημα αντιπροσωπευτικό του τύπου, εάν χρειάζεται, σε συμφωνία με την αρμόδια για τις δοκιμές τεχνική υπηρεσία.3. ΧΟΡΗΓΗΣΗ ΕΓΚΡΙΣΗΣ ΕΚ ΓΙΑ ΤΥΠΟ ΥΑΛΟΠΙΝΑΚΑ ΑΣΦΑΛΕΙΑΣ Ή ΤΥΠΟ ΟΧΗΜΑΤΟΣ3.1. Όταν πληρούνται οι σχετικές απαιτήσεις χορηγείται έγκριση ΕΚ τύπου σύμφωνα με το άρθρο 4 παράγραφος 3 και, κατά περίπτωση, άρθρο 4 παράγραφος 4 της οδηγίας 70/156/ΕΟΚ.3.2. Το υπόδειγμα του πιστοποιητικού έγκρισης ΕΚ τύπου και των προσθηκών του δίδονται:- στο προσάρτημα 2 του παρόντος παραρτήματος για την εφαρμογή του σημείου 1.1,- στο προσάρτημα 4 του παρόντος παραρτήματος για την εφαρμογή του σημείου 2.1.3.3. Αριθμός έγκρισης σύμφωνα με το παράρτημα VII της οδηγίας 70/156/ΕΟΚ εκχωρείται για κάθε τύπο υαλοπινάκων ή τύπο οχήματος που εγκρίνεται. Κράτος μέλος δεν επιτρέπεται να εκχωρεί τον ίδιο αριθμό για διαφορετικό τύπο υαλοπινάκων ή τύπο οχήματος.4. ΤΡΟΠΟΠΟΙΗΣΕΙΣ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ ΤΥΠΟΥ4.1. Όταν τροποποιείται τύπος που έχει εγκριθεί σύμφωνα με την παρούσα οδηγία εφαρμόζονται οι διατάξεις του άρθρου 5 της οδηγίας 70/156/ΕΟΚ.5. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ5.1. Τα μέτρα για την διασφάλιση της συμμόρφωσης της παραγωγής λαμβάνονται σύμφωνα με τις διατάξεις που θεσπίζονται στο άρθρο 10 της οδηγίας 70/156/ΕΟΚ.Προσάρτημα 1>PIC FILE= "L_2001291EL.002802.TIF">>PIC FILE= "L_2001291EL.002901.TIF">Προσάρτημα 2Πιστοποιητικά έγκρισης ΕΚ τύπουΥΠΟΔΕΙΓΜΑ[(μέγιστο μέγεθος: Α4 (210 x 297 mm)]>PIC FILE= "L_2001291EL.003002.TIF">>PIC FILE= "L_2001291EL.003101.TIF">>PIC FILE= "L_2001291EL.003201.TIF">>PIC FILE= "L_2001291EL.003301.TIF">>PIC FILE= "L_2001291EL.003401.TIF">>PIC FILE= "L_2001291EL.003501.TIF">>PIC FILE= "L_2001291EL.003601.TIF">>PIC FILE= "L_2001291EL.003701.TIF">>PIC FILE= "L_2001291EL.003702.TIF">>PIC FILE= "L_2001291EL.003801.TIF">>PIC FILE= "L_2001291EL.003901.TIF">>PIC FILE= "L_2001291EL.004001.TIF">Προσάρτημα 3>PIC FILE= "L_2001291EL.004102.TIF">>PIC FILE= "L_2001291EL.004201.TIF">Προσάρτημα 4ΥΠΟΔΕΙΓΜΑ[(μέγιστο μέγεθος: Α4 (210 x 297 mm)]>PIC FILE= "L_2001291EL.004302.TIF">>PIC FILE= "L_2001291EL.004401.TIF">ΠΑΡΑΡΤΗΜΑ IIΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ1. Πεδίο εφαρμογήςΗ παρούσα οδηγία εφαρμόζεται στους υαλοπίνακες ασφαλείας και στα υλικά για υαλοπίνακες που προορίζονται να τοποθετηθούν ως αλεξήνεμα (ανεμοθώρακες) ή άλλοι υαλοπίνακες ή διαχωριστικά πετάσματα στα μηχανοκίνητα οχήματα ή τα ρυμουλκούμενά τους, καθώς και στην εγκατάστασή τους, με εξαίρεση τα υάλινα μέρη των διατάξεων φωτισμού και φωτεινής σηματοδότησης και τον πίνακα οργάνων χειρισμού, τους ειδικούς υαλοπίνακες προστασίας από επιθέσεις, τα αλεξήνεμα από ύαλο σκληρυμένη δια βαφής καθώς και τους υαλοπίνακες που προορίζονται για εγκατάσταση σε οχήματα που χρησιμοποιούνται σε ακραία περιβάλλοντα και έχουν μέγιστη ταχύτητα 40 χμ/ώρα.2. ΟρισμόςΠρόκειται για τα στοιχεία που περιλαμβάνονται στην παράγραφο 2 του κανονισμού αριθ. 43 της Οικονομικής Επιτροπής των Ηνωμένων Εθνών για την Ευρώπη, στην τελευταία έκδοσή του που υιοθετήθηκε από την Ευρωπαϊκή Κοινότητα.ΠΑΡΑΡΤΗΜΑ II ΑΣΗΜΑΤΑ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ1. Όλοι οι υαλοπίνακες ασφαλείας, συμπεριλαμβανομένων των δοκιμίων και δειγμάτων που προσκομίζονται για έγκριση τύπου ΕΚ κατασκευαστικού στοιχείου, πρέπει να φέρουν το βιομηχανικό ή εμπορικό σήμα του κατασκευαστή. Το σήμα αυτό πρέπει να είναι ευανάγνωστο, ανεξίτηλο και ευκρινές.2. Πέραν των στοιχείων που προβλέπονται στο σημείο 3.3. του παραρτήματος Ι, επιτίθενται συμπληρωματικά σύμβολα σύμφωνα με αυτά που ορίζονται από τον κανονισμό αριθ. 43 της Οικονομικής Επιτροπής των Ηνωμένων Εθνών για την Ευρώπη, στην τελευταία έκδοσή του που υιοθετήθηκε από την Ευρωπαϊκή Κοινότητα.ΠΑΡΑΡΤΗΜΑ II BΓΕΝΙΚΕΣ ΚΑΙ ΕΙΔΙΚΕΣ ΠΡΟΔΙΑΓΡΑΦΕΣ, ΔΟΚΙΜΕΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣΕκτός των διατάξεων που αφορούν τα αλεξήνεμα από ύαλο σκληρυμένη δια βαφής (που δεν καλύπτονται από την παρούσα οδηγία), οι διατάξεις σχετικά με τις γενικές και ειδικές προδιαγραφές, δοκιμές και τεχνικές απαιτήσεις ορίζονται στον κανονισμό αριθ. 43 της Οικονομικής Επιτροπής των Ηνωμένων Εθνών για την Ευρώπη, στην τελευταία έκδοσή του που υιοθετήθηκε από την Ευρωπαϊκή Κοινότητα.


title: Οδηγία 2010/23/ΕΕ του Συμβουλίου, της 16ης Μαρτίου 2010 , για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας, όσον αφορά την προαιρετική και προσωρινή εφαρμογή του μηχανισμού αντιστροφής της επιβάρυνσης στην παροχή ορισμένων υπηρεσιών που είναι επικίνδυνες για απάτη

text:
               20.3.2010

               EL

               Επίσημη Εφημερίδα της Ευρωπαϊκής Ένωσης

               L 72/1

         ΟΔΗΓΊΑ 2010/23/ΕΕ ΤΟΥ ΣΥΜΒΟΥΛΊΟΥ
   της 16ης Μαρτίου 2010
   για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας, όσον αφορά την προαιρετική και προσωρινή εφαρμογή του μηχανισμού αντιστροφής της επιβάρυνσης στην παροχή ορισμένων υπηρεσιών που είναι επικίνδυνες για απάτη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 113,
   την πρόταση της Ευρωπαϊκής Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Αποφασίζοντας σύμφωνα με ειδική νομοθετική διαδικασία,
   Εκτιμώντας τα ακόλουθα:

               (1)

               Η οδηγία 2006/112/ΕΚ του Συμβουλίου (3) ορίζει ότι ο φόρος προστιθέμενης αξίας (ΦΠΑ) οφείλεται από κάθε υποκείμενο στον φόρο ο οποίος πραγματοποιεί φορολογητέα παράδοση αγαθών ή παροχή υπηρεσιών. Σε περίπτωση διασυνοριακών συναλλαγών, και για ορισμένους εγχώριους τομείς υψηλού κινδύνου όπως οι κατασκευές ή τα απόβλητα, προβλέπεται, ωστόσο, ότι η υποχρέωση καταβολής του ΦΠΑ μετατίθεται στο πρόσωπο προς το οποίο πραγματοποιείται η παράδοση ή η παροχή υπηρεσίας.

               (2)

               Λόγω της σοβαρότητας της απάτης στον τομέα του ΦΠΑ, θα πρέπει να επιτρέπεται στα κράτη μέλη να εφαρμόζουν, σε προσωρινή βάση, έναν μηχανισμό στο πλαίσιο του οποίου την υποχρέωση καταβολής του ΦΠΑ έχει το πρόσωπο στο οποίο μεταβιβάζονται δικαιώματα εκπομπής αερίων θερμοκηπίου, όπως αυτά ορίζονται στο άρθρο 3 της οδηγίας 2003/87/ΕΚ (4), και άλλες μονάδες που μπορεί να χρησιμοποιηθούν για τη συμμόρφωση προς την εν λόγω οδηγία.

               (3)

               Η εισαγωγή ενός τέτοιου μηχανισμού με στόχο αυτές τις συγκεκριμένες υπηρεσίες οι οποίες, βάσει της πρόσφατης εμπειρίας, είναι ιδιαίτερα επικίνδυνες για απάτη, δεν θα πρέπει να θίγει τις θεμελιώδεις αρχές του συστήματος ΦΠΑ, όπως οι τμηματικές καταβολές, πράγμα που θα συνέβαινε σε περίπτωση γενικής εφαρμογής ενός τέτοιου μηχανισμού.

               (4)

               Τα κράτη μέλη θα πρέπει να υποβάλλουν έκθεση αξιολόγησης σχετικά με την εφαρμογή του μηχανισμού, ούτως ώστε να είναι δυνατή η εκτίμηση της αποτελεσματικότητάς του.

               (5)

               Για να εκτιμηθεί με διαφάνεια η αποτελεσματικότητα της εφαρμογής του μηχανισμού στις δόλιες δραστηριότητες, οι εκθέσεις αξιολόγησης των κρατών μελών θα πρέπει να βασίζονται σε προκαθορισμένα από τα κράτη μέλη κριτήρια. Στις εκθέσεις αξιολόγησης θα πρέπει να εκτιμώνται σαφώς το επίπεδο απάτης πριν και μετά την εφαρμογή του μηχανισμού και κάθε επακόλουθη μετάθεση των τάσεων σχετικά με τις δόλιες δραστηριότητες, μεταξύ άλλων προς παροχές άλλων υπηρεσιών. Η έκθεση θα πρέπει να αξιολογεί επίσης το κόστος συμμόρφωσης για τους υποκείμενους στον φόρο.

               (6)

               Κάθε κράτος μέλος που έχει εντοπίσει μετάθεση των τάσεων σχετικά με τις δόλιες δραστηριότητες στο έδαφός του σε σχέση με τις υπηρεσίες που καλύπτονται από την παρούσα οδηγία, θα πρέπει να υποβάλλει σχετική έκθεση.

               (7)

               Προκειμένου να δοθεί σε όλα τα κράτη μέλη η δυνατότητα εφαρμογής ενός τέτοιου μηχανισμού, απαιτείται ειδική τροποποίηση της οδηγίας 2006/112/ΕΚ.

               (8)

               Δεδομένου ότι ο στόχος της παρούσας οδηγίας, δηλαδή η αντιμετώπιση της απάτης στον τομέα του ΦΠΑ μέσω ενός προσωρινού μέτρου το οποίο παρεκκλίνει από τους ισχύοντες στην Ένωση κανόνες, δεν μπορεί να επιτευχθεί επαρκώς από τα κράτη μέλη και μπορεί, ως εκ τούτου, να επιτευχθεί καλύτερα στο επίπεδο της Ένωσης, η Ένωση μπορεί να θεσπίζει μέτρα σύμφωνα με την αρχή της επικουρικότητας του άρθρου 5 της συνθήκης για την Ευρωπαϊκή Ένωση. Σύμφωνα με την αρχή της αναλογικότητας του ίδιου άρθρου, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού.

               (9)

               Η οδηγία 2006/112/ΕΚ θα πρέπει, συνεπώς, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στην οδηγία 2006/112/ΕΚ παρεμβάλλεται το ακόλουθο άρθρο:

      «Άρθρο 199α
      1.   Μέχρι τις 30 Ιουνίου 2015 και για ελάχιστη περίοδο δύο ετών, τα κράτη μέλη δύνανται να προβλέπουν ότι υπόχρεος για την καταβολή του ΦΠΑ είναι ο υποκείμενος στον φόρο προς τον οποίο πραγματοποιείται:

                  α)

                  μεταβίβαση δικαιωμάτων εκπομπής αερίων θερμοκηπίου, όπως αυτά ορίζονται στο άρθρο 3 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (5), τα οποία μεταβιβάζονται σύμφωνα με το άρθρο 12 της οδηγίας αυτής,

                  β)

                  μεταβίβαση άλλων μονάδων που μπορούν να χρησιμοποιηθούν από τους φορείς εκμετάλλευσης προκειμένου να συμμορφωθούν με την εν λόγω οδηγία.

            2.   Τα κράτη μέλη ενημερώνουν την Επιτροπή σχετικά με την εφαρμογή του μηχανισμού που προβλέπει η παράγραφος 1 για την υιοθέτηση ενός τέτοιου μηχανισμού και υποβάλλουν στην Επιτροπή τις ακόλουθες πληροφορίες:

                  α)

                  δήλωση σχετικά με το πεδίο εφαρμογής του μέτρου για την εφαρμογή του μηχανισμού και λεπτομερή περιγραφή των συνοδευτικών μέτρων, συμπεριλαμβανομένων ενδεχόμενων υποχρεώσεων αναφοράς στοιχείων όσον αφορά τους υποκείμενους στον φόρο καθώς και ενδεχόμενων μέτρων ελέγχου·

                  β)

                  τα κριτήρια αξιολόγησης που επιτρέπουν τη σύγκριση μεταξύ των δόλιων δραστηριοτήτων όσον αφορά τις υπηρεσίες που περιλαμβάνονται στην παράγραφο 1, πριν και μετά την εφαρμογή του μηχανισμού, των δόλιων δραστηριοτήτων όσον αφορά άλλες υπηρεσίες πριν και μετά την εφαρμογή του μηχανισμού, καθώς και της αύξησης άλλων τύπων δόλιων δραστηριοτήτων, πριν και μετά την εφαρμογή του μηχανισμού·

                  γ)

                  την ημερομηνία έναρξης ισχύος του μέτρου για την εφαρμογή του μηχανισμού και τη χρονική περίοδο που καλύπτει το μέτρο αυτό.

            3.   Τα κράτη μέλη που εφαρμόζουν τον μηχανισμό που προβλέπεται στην παράγραφο 1 υποβάλλουν στην Επιτροπή έκθεση, με βάση τα κριτήρια αξιολόγησης που καθορίζονται στην παράγραφο 2 στοιχείο β), το αργότερο στις 30 Ιουνίου 2014. Η έκθεση αναφέρει σαφώς τις πληροφορίες εμπιστευτικού χαρακτήρα και τις πληροφορίες που μπορούν να δημοσιευθούν.
      Η έκθεση περιέχει λεπτομερή εκτίμηση της συνολικής αποτελεσματικότητας του μέτρου ιδίως όσον αφορά:

                  α)

                  την επίπτωση στις δόλιες δραστηριότητες σχετικά με τις παροχές υπηρεσιών που καλύπτει το μέτρο·

                  β)

                  την πιθανή μετατόπιση των δόλιων δραστηριοτήτων σε αγαθά ή άλλες υπηρεσίες·

                  γ)

                  το κόστος συμμόρφωσης που απορρέει από το μέτρο για τους υποκείμενους στον φόρο.

            4.   Κάθε κράτος μέλος που έχει εντοπίσει, από την έναρξη ισχύος του παρόντος άρθρου, μετατοπίσεις των τάσεων των δολίων δραστηριοτήτων στο έδαφός του σε σχέση με τις υπηρεσίες που αναφέρονται στην παράγραφο 1, υποβάλλει σχετική έκθεση στην Επιτροπή έως τις 30 Ιουνίου 2014 το αργότερο.

   Άρθρο 2
   Τα κράτη μέλη που επιλέγουν να εφαρμόσουν τον μηχανισμό που προβλέπει το άρθρο 199α παράγραφος 1 της οδηγίας 2006/112/ΕΚ κοινοποιούν στην Επιτροπή τις διατάξεις του μέτρου για την εφαρμογή του μηχανισμού κατά τον χρόνο που ο μηχανισμός τίθεται σε λειτουργία.
   Άρθρο 3
   Η παρούσα οδηγία αρχίζει να ισχύει από την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία εφαρμόζεται έως τις 30 Ιουνίου 2015.
   Άρθρο 5
   Η παρούσα οδηγία απευθύνεται στα κράτη μέλη.
   Άρθρο 6
   Η παρούσα οδηγία δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Μαρτίου 2010.

            Για το Συμβούλιο

            Η Πρόεδρος

         E. SALGADO

      (1)  Γνώμη της 10ης Φεβρουαρίου 2010 (δεν έχει ακόμα δημοσιευθεί στην Επίσημη Εφημερίδα).

      (2)  Γνώμη της 21ης Ιανουαρίου 2010 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ L 347 της 11.12.2006, σ. 1.

      (4)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (ΕΕ L 275 της 25.10.2003, σ. 32).

      (5)  ΕΕ L 275 της 25.10.2003, σ. 32.».


title: Οδηγία 2012/43/ΕΕ της Επιτροπής, της 26ης Νοεμβρίου 2012 , για τροποποίηση ορισμένων επικεφαλίδων του παραρτήματος I της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               27.11.2012

               EL

               Επίσημη Εφημερίδα της Ευρωπαϊκής Ένωσης

               L 327/34

         ΟΔΗΓΊΑ 2012/43/ΕΕ ΤΗΣ ΕΠΙΤΡΟΠΉΣ
   της 26ης Νοεμβρίου 2012
   για τροποποίηση ορισμένων επικεφαλίδων του παραρτήματος I της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 11 παράγραφος 4 και το άρθρο 16 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2) προβλέπει λεπτομερείς κανόνες για τις αξιολογήσεις των υπαρχουσών δραστικών ουσιών. Το άρθρο 15 παράγραφος 2 του κανονισμού προβλέπει αξιολογήσεις από ομότιμους εμπειρογνώμονες των κρατών μελών, πριν ληφθούν οι αποφάσεις της Επιτροπής για καταχώριση στο παράρτημα I.

               (2)

               Βάσει του άρθρου 10 παράγραφος 2 σημείο i) της οδηγίας 98/8/ΕΚ, η καταχώρηση δραστικής ουσίας στο παράρτημα I υπόκειται, κατά περίπτωση, σε απαιτήσεις όσον αφορά τον ελάχιστο βαθμό καθαρότητας, καθώς και το είδος ορισμένων προσμείξεων και τη μέγιστη περιεκτικότητα σε αυτές.

               (3)

               Η πρώτη καταχώριση στο παράρτημα I αποφασίστηκε με την οδηγία 2006/140/ΕΚ της Επιτροπής, της 20ής Δεκεμβρίου 2006, για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του σουλφουρυλοφθοριδίου ως δραστικής ουσίας στο παράρτημα I (3). Η οδηγία αυτή καθόρισε τις επικεφαλίδες του παραρτήματος I της οδηγίας 98/8/ΕΚ, μεταξύ των οποίων περιλαμβάνεται η «Ελάχιστη καθαρότητα της δραστικής ουσίας στο βιοκτόνο, όπως διατίθεται στην αγορά».

               (4)

               Στο πλαίσιο των αξιολογήσεων από ομότιμους εμπειρογνώμονες οι οποίες προβλέπονται στο άρθρο 15 παράγραφος 2 του κανονισμού (ΕΚ) αριθ. 1451/2007, οι εμπειρογνώμονες των κρατών μελών ανέπτυξαν μέθοδο για τη διαπίστωση της ομοιότητας της χημικής σύνθεσης και των χαρακτηριστικών επικινδυνότητας, γνωστής ως «τεχνικής ισοδυναμίας», ουσιών που καλύπτονται από τον ίδιο ορισμό αλλά παράγονται από διαφορετικές πηγές ή με διαφορετικές διεργασίες παραγωγής. Ο βαθμός καθαρότητας είναι απλώς ένας από τους παράγοντες που μπορεί να είναι καθοριστικοί για τη διαπίστωση αυτή. Επιπλέον, ο χαμηλότερος βαθμός καθαρότητας μιας δραστικής ουσίας δεν κλονίζει κατ’ ανάγκη τα χαρακτηριστικά επικινδυνότητάς της.

               (5)

               Συνεπώς, είναι σκόπιμο να αντικατασταθεί η υφιστάμενη παραπομπή στην ελάχιστη καθαρότητα, που περιλαμβάνεται στις επικεφαλίδες του παραρτήματος I της οδηγίας 98/8/ΕΚ, από παραπομπή στον ελάχιστο βαθμό καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 11 της εν λόγω οδηγίας και να αναφέρεται ότι η δραστική ουσία στο προϊόν που διατίθεται στην αγορά είναι δυνατόν να έχει διαφορετική καθαρότητα, υπό τον όρο ότι έχει αποδειχθεί τεχνικά ισοδύναμη με την αξιολογηθείσα ουσία.

               (6)

               Η πρώτη σειρά του πίνακα του παραρτήματος I της οδηγίας 98/8/ΕΚ, που θεσπίστηκε με την οδηγία 2006/140/ΕΚ, περιλαμβάνει επίσης την επικεφαλίδα «Προθεσμία για τη συμμόρφωση με το άρθρο 16 παράγραφος 3 (για προϊόντα που περιέχουν περισσότερες της μιας δραστικές ουσίες, η προθεσμία για τη συμμόρφωση με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των επιμέρους δραστικών ουσιών τους)».

               (7)

               Σύμφωνα με το άρθρο 4 παράγραφος 1 της οδηγίας 98/8/ΕΚ, όταν κράτος μέλος λαμβάνει αίτηση αμοιβαίας αναγνώρισης υφιστάμενης έγκρισης, έχει προθεσμία 120 ημερών για την έγκριση του προϊόντος με αμοιβαία αναγνώριση. Ωστόσο, εάν η ημερομηνία της πρώτης έγκρισης προϊόντος είναι μεταγενέστερη από 120 ημέρες πριν από τη λήξη της προθεσμίας συμμόρφωσης με το άρθρο 16 παράγραφος 3 της οδηγίας για το συγκεκριμένο προϊόν, το κράτος μέλος που λαμβάνει πλήρη αίτηση αμοιβαίας αναγνώρισης της εν λόγω έγκρισης αδυνατεί να τηρήσει την προθεσμία συμμόρφωσης με το άρθρο 16 παράγραφος 3 της οδηγίας, εάν κάνει χρήση της προθεσμίας των 120 ημερών που προβλέπεται στο άρθρο 4 παράγραφος 1 της οδηγίας, έστω και αν η πλήρης αίτηση αμοιβαίας αναγνώρισης υποβλήθηκε αμελλητί μετά την πρώτη έγκριση.

               (8)

               Είναι επομένως σκόπιμο, για τα προϊόντα για τα οποία η ημερομηνία της πρώτης έγκρισης είναι μεταγενέστερη από 120 ημέρες πριν από τη λήξη της αρχικής προθεσμίας συμμόρφωσης με το άρθρο 16 παράγραφος 3 της οδηγίας 98/8/ΕΚ, να παρατείνεται η προθεσμία συμμόρφωσης με το άρθρο 16 παράγραφος 3 της οδηγίας, με αμοιβαία αναγνώριση της πρώτης έγκρισης, σε 120 ημέρες από την υποβολή της πλήρους αίτησης αμοιβαίας αναγνώρισης, υπό τον όρο ότι η πλήρης αίτηση αμοιβαίας αναγνώρισης υποβάλλεται εντός 60 ημερών από την πρώτη έγκριση.

               (9)

               Επιπλέον, σε περίπτωση που εντός της προθεσμίας συμμόρφωσης με το άρθρο 16 παράγραφος 3 της οδηγίας, κράτος μέλος προτείνει παρέκκλιση από την αμοιβαία αναγνώριση έγκρισης, σύμφωνα με το άρθρο 4 παράγραφος 4 της οδηγίας 98/8/ΕΚ, η συμμόρφωση του εν λόγω κράτους μέλους με το άρθρο 16 παράγραφος 3 της οδηγίας είναι αδύνατον να είναι εμπρόθεσμη και εξαρτάται από την ημερομηνία έκδοσης της σχετικής απόφασης της Επιτροπής σύμφωνα με το άρθρο 4 παράγραφος 4 δεύτερο εδάφιο της οδηγίας. Συνεπώς, στις περιπτώσεις αυτές, η προθεσμία θα πρέπει να αναστέλλεται έως ότου παρέλθει εύλογο χρονικό διάστημα από την έκδοση της απόφασης της Επιτροπής.

               (10)

               Είναι συνεπώς σκόπιμο, για τα προϊόντα για τα οποία ένα ή περισσότερα κράτη μέλη προτείνουν παρέκκλιση από την αμοιβαία αναγνώριση, σύμφωνα με το άρθρο 4 παράγραφος 4 της οδηγίας 98/8/ΕΚ, να παρατείνεται η προθεσμία συμμόρφωσης των κρατών μελών με το άρθρο 16 παράγραφος 3 της οδηγίας, με αμοιβαία αναγνώριση της πρώτης έγκρισης, σε τριάντα ημέρες από την έκδοση της απόφασης της Επιτροπής.

               (11)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 31 Μαρτίου 2013. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 26 Νοεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      (3)  ΕΕ L 414 της 30.12.2006, σ. 78.

      ΠΑΡΑΡΤΗΜΑ
      Στο παράρτημα I της οδηγίας 98/8/ΕΚ, η πρώτη σειρά του πίνακα, η οποία περιέχει τις επικεφαλίδες όλων των εγγραφών, έχει ως εξής:

                     «Αριθμός

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστος βαθμός καθαρότητας της δραστικής ουσίας (1)

                     Ημερομηνία καταχώρισης

                     Προθεσμία συμμόρφωσης με το άρθρο 16 παράγραφος 3, πλην των περιπτώσεων εφαρμογής των εξαιρέσεων της υποσημείωσης της παρούσας επικεφαλίδας (2)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (3)

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 11. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα ουσία.

         (2)  Στην περίπτωση των προϊόντων που περιέχουν περισσότερες της μιας δραστικές ουσίες καλυπτόμενες από το άρθρο 16 παράγραφος 2, η προθεσμία συμμόρφωσης με το άρθρο 16 παράγραφος 3 είναι εκείνη που ισχύει για την τελευταία από τις δραστικές ουσίες τους που θα καταχωριστεί στο παρόν παράρτημα. Για τα προϊόντα για τα οποία η ημερομηνία της πρώτης έγκρισης είναι μεταγενέστερη από 120 ημέρες πριν από τη λήξη της προθεσμίας συμμόρφωσης με το άρθρο 16 παράγραφος 3 και έχει υποβληθεί πλήρης αίτηση αμοιβαίας αναγνώρισης σύμφωνα με το άρθρο 4 παράγραφος 1, εντός 60 ημερών από την πρώτη έγκριση, η προθεσμία συμμόρφωσης με το άρθρο 16 παράγραφος 3 όσον αφορά τη συγκεκριμένη αίτηση παρατείνεται σε 120 ημέρες από την ημερομηνία λήψης της πλήρους αίτησης αμοιβαίας αναγνώρισης. Για τα προϊόντα για τα οποία κράτος μέλος έχει προτείνει παρέκκλιση από την αμοιβαία αναγνώριση, σύμφωνα με το άρθρο 4 παράγραφος 4, η προθεσμία συμμόρφωσης με το άρθρο 16 παράγραφος 3 παρατείνεται σε τριάντα ημέρες από την ημερομηνία της απόφασης της Επιτροπής που εκδίδεται σύμφωνα με το άρθρο 4 παράγραφος 4 δεύτερο εδάφιο.

         (3)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm»


Avis juridique important

|

32002L0068

Οδηγία 2002/68/ΕΚ του Συμβουλίου, της 19ης Ιουλίου 2002, για την τροποποίηση της οδηγίας 2002/57/ΕΚ περί εμπορίας σπόρων προς σπορά των ελαιούχων και κλωστικών φυτών

Επίσημη Εφημερίδα αριθ. L 195 της 24/07/2002 σ. 0032 - 0033

Οδηγία 2002/68/ΕΚ του Συμβουλίουτης 19ης Ιουλίου 2002για την τροποποίηση της οδηγίας 2002/57/ΕΚ περί εμπορίας σπόρων προς σπορά των ελαιούχων και κλωστικών φυτώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής,τη γνώμη του Ευρωπαϊκού Κοινοβουλίου(1),τη γνώμη της Οικονομικής και Κοινωνικής Επιτροπής(2),Εκτιμώντας τα ακόλουθα:(1) Οι σπόροι συνδυασμών ποικιλιών ελαιούχων και κλωστικών φυτών θα πρέπει να περιλαμβάνονται στο πεδίο εφαρμογής της οδηγίας 2002/57/ΕΚ(3). Θα πρέπει επίσης να καθοριστούν οι όροι που πρέπει να πληρούνται από τους συνδυασμούς ποικιλιών, περιλαμβανομένου του χρώματος της επίσημης ετικέτας που απαιτείται για τις συσκευασίες πιστοποιημένων σπόρων συνδυασμών ποικιλιών.(2) Λόγω της αυξανόμενης σημασίας τους στην Κοινότητα, οι σπόροι ποικιλιών υβριδίων ελαιούχων και κλωστικών φυτών θα πρέπει επίσης να περιλαμβάνονται, επιπλέον εκείνων των ηλίανθων, στους ορισμούς της οδηγίας 2002/57/ΕΚ.(3) Συνεπώς, η οδηγία 2002/57/ΕΚ θα πρέπει να τροποποιηθεί αναλόγως.(4) Λόγω της αυξανόμενης σημασίας των συγκεκριμένων σπόρων στην Κοινότητα, η Επιτροπή εξέδωσε την απόφαση 95/232/ΕΚ(4) με στόχο τον καθορισμό των όρων που πρέπει να πληρούνται από τους σπόρους υβριδίων και συνδυασμών ποικιλιών ελαιοκράμβης και γογγυλοκράμβης. Η ισχύς της εν λόγω απόφασης έληξε στις 30 Ιουνίου 2002. Συνεπώς, θα πρέπει να διατηρηθούν οι κοινοτικοί όροι για την εμπορία των σπόρων αυτών έως ότου τεθούν σε εφαρμογή οι νέες διατάξεις,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2002/57/ΕΚ τροποποιείται ως εξής:1. Στο άρθρο 2, παρεμβάλλεται η ακόλουθη παράγραφος: "3a. Οι τροποποιήσεις που πρέπει να πραγματοποιηθούν στην παράγραφο 1 στοιχεία γ) και δ) με σκοπό να συμπεριληφθούν στο πεδίο εφαρμογής της παρούσας οδηγίας τα υβρίδια των ελαιούχων και κλωστικών φυτών εκτός από τον ηλίανθο θεσπίζονται σύμφωνα με τη διαδικασία του άρθρου 25 παράγραφος 2."2. Στο άρθρο 12 παράγραφος 1 στοιχείο α), μετά τη δεύτερη πρόταση παρεμβάλλεται η ακόλουθη πρόταση: "Στην περίπτωση πιστοποιημένων σπόρων συνδυασμών ποικιλιών, η ετικέτα πρέπει να έχει μπλε χρώμα και να φέρει διαγώνια πράσινη γραμμή."3. Παρεμβάλλεται το ακόλουθο άρθρο: "Άρθρο 19α1. Τα κράτη μέλη επιτρέπουν την εμπορία των σπόρων ελαιούχων και κλωστικών φυτών με τη μορφή συνδυασμών ποικιλιών.2. Για τους σκοπούς της παραγράφου 1:α) ως 'συνδυασμός ποικιλιών' νοείται ο συνδυασμός πιστοποιημένων σπόρων προς σπορά προσδιορισμένου υβριδίου που εξαρτάται από επικονιαστή, που έχει γίνει επίσημα αποδεκτό σύμφωνα με την οδηγία 2002/53/ΕΚ, με πιστοποιημένο σπόρο προς σπορά ενός ή περισσοτέρων προσδιορισμένων επικονιαστών που έχουν επίσης γίνει αποδεκτοί και που έχουν συνδυαστεί με μηχανικό τρόπο σε αναλογίες που έχουν καθοριστεί από κοινού από τους υπεύθυνους για τη διατήρηση των συστατικών αυτών και ο συνδυασμός αυτός έχει ανακοινωθεί στην πιστοποιούσα αρχή·β) ως 'υβρίδιο που εξαρτάται από επικονιαστή' νοείται το αρσενικό στείρο συστατικό στο 'συνδυασμό ποικιλιών' (θηλυκό συστατικό)·γ) ως 'επικονιαστής(-ές)' νοείται το συστατικό που προκαλεί την επικονίαση μέσα στο 'συνδυασμό ποικιλιών' (αρσενικό συστατικό).3. Ο σπόρος του θηλυκού και του αρσενικού συστατικού επικαλύπτεται με τη χρήση επικαλύψεων σπόρων διαφορετικών χρωμάτων."Άρθρο 2Στο άρθρο 5 παράγραφος 5 της απόφασης 95/232/ΕΚ, η ημερομηνία "30 Ιουνίου 2002" αντικαθίσταται από την ημερομηνία "30 Ιουνίου 2003".Άρθρο 31. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 30 Ιουνίου 2003. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Το άρθρο 2 εφαρμόζεται από την 1η Ιουλίου 2002.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 19 Ιουλίου 2002.Για το ΣυμβούλιοΟ ΠρόεδροςT. Pedersen(1) Γνώμη που διατυπώθηκε στις 2 Ιουλίου 2002 (δεν έχει ακόμα δημοσιευθεί στην Επίσημη Εφημερίδα).(2) Γνώμη που διατυπώθηκε στις 17 Ιουλίου 2002 (δεν έχει ακόμα δημοσιευεί στην Επίσημη Εφημερίδα).(3) ΕΕ L 193 της 20.7.2002, σ. 74.(4) ΕΕ L 154 της 5.7.1995, σ. 22· απόφαση όπως τροποποιήθηκε τελευταία από την απόφαση 2001/18/ΕΚ (ΕΕ L 4 της 9.1.2001, σ. 36).